Minyak Naik 20 Sen, Gaji RM2500 Tak Cukup. Kisah Lelaki Ini Wajar Diteladani

Kehidupan hari ini sememangnya semakin mencabar. Harga minyak yang semakin mahal akibat pengurangan subsidi oleh kerajaan, ditambah pula ramai yang berpendapat gaji RM2500 tidak lagi cukup untuk menampung sara hidup masa kini.

Banyak kali mereka yang telah berjaya berkata, fokus dan fikirkan pada penyelesaian bagi setiap masalah. Usah fokus pada masalah itu sendiri.

Kami ingin bawakan coretan dari Tuan Faizul Ridzuan ini untuk tatapan anda. Harapan kami agar kisah ini dapat memberi inspirasi dan membuka minda anda agar kekal positif dan bersemangat.

Baru-baru ni saya memberikan pandangan saya berkenaan kenaikan harga minyak dan kenapa kita tak patut komplen terutamanya jika kita ada pembaziran dalam perkara lain.

Ada yang suka dengan pendapat saya, ada yang benci dan berpendapat yang saya ni lupa diri sebab saya ni orang senang yang tak memahami kehidupan orang lain yang susah.

Jadi saya nak kongsikan sedikit kisah hidup saya yang byk org tak pernah tahu dan ini adalah perkongsian saya yang terakhir berkenaan dengan subjek ni.

– Bapa saya hilang pekerjaan ketika gawat 97-98, dan selama setahun kami sekeluarga hidup dengan sardin dan telur sahaja kerana tak cukup wang simpanan. Semua barang kemas milik ibu saya dipajakkan untuk menampung hidup kami 5 beranak. Saya tak boleh merungut sebab ramai lagi yang takde duit untuk makan.

– Selepas bapa saya dipecat, beliau gagal mencari pekerjaan. Selepas hampir setahun, dia nekad bukak carwash untuk menyara kami. Modal bukak carwash kami dapat dari pinjaman rakan, dan saya merupakan pekerja pertama di carwash ayah sebab kami tak mampu nak ambil pekerja. Saya mula bekerja pada umur 14 tahun, tolong ayah selepas habis sekolah. Saya tak berani merungut sebab masih ada adik 2 orang yang masih kecil dan bersekolah, dan carwash ni adalah satu-satunya punca rezeki keluarga kami.

– Saya mungkin tak senang tetapi ramai kawan saya yang lain lebih susah dari saya. Kawan baik saya ibunya kena sakit buah pinggang dan duit belanja sekolah untuk makan pun takde. Seorang lagi dapat bapa jenis pukul dan ada isteri lain di luar. Ujian kawan-kawan saya jauh lebih besar dari saya jadi apa hak saya nak merungut?

– Selain dari membantu ayah bila diperlukan, saya tak pernah tak bekerja waktu cuti sekolah. Saya bekerja di A&W, McD, Hotel Legend, PWTC, dan macam-macam tempat lagi setiap cuti sekolah. Saya tak suka duduk rumah sahaja tanpa buat apa-apa. Gaji pertama saya RM230 sebulan di A&W.

– Sebab lapar sangat, saya pernah 2-3 kali makan lebihan fast food orang lain ketika bekerja. Alhamdulillah masih hidup sihat walafiat sampai hari ni bila dipikirkan macam-macam virus yang mungkin saya dapat dari orang lain.

– Waktu form 3-5, kadang-kadang bila tak cukup duit, saya dan rakan-rakan berjalan kaki je bila balik dari pusat tusyen di kotaraya sampai ke Sentul. Tanya la kawan sekolah saya Wan Shahriman dan Shirkan Rahim kalau tak percaya.

– Ketika di universiti, carwash ayah saya ditutup kerana tuan tanah nak pakai dan buka carwash sendiri. Sekali lagi kami hilang sumber pendapatan dan tak mampu untuk memberikan duit belanja kepada saya belajar di uni. Saya cari kerja dan syukur saya diberi peluang untuk kerja di Starbucks sebagai barista. Dapat sahaja gaji pertama, saya beli skuter untuk permudahkan saya pergi dan balik bekerja.

– Saya bekerja di Starbucks semenjak masuk uni sampai la tamat pengajian. Pernah jatuh motor 2 kali sebab tertidur waktu pergi dan balik kerja sebab penat sangat nak belajar dan bekerja terutamanya waktu exam. Alhamdulillah saya dapat CGPA 3.3 walaupun tak belajar sepenuh masa. Result tak bagus mana tapi saya syukur dapat lulus pengajian.

– Banyak kali takde duit nak makan waktu bekerja tetapi alhamdulillah saya ada ramai rakan dan supervisor yang bantu belanja makan. Tanya bro Ibrahim Halim, bro Amir, Kak Gay kalau tak percaya, diorang selalu belanja saya makan. Saya cukup suka buat closing waktu kerja sebab mesti ada lebihan pastry, salad atau kek yang saya boleh bawa balik untuk dijadikan makan malam atau sarapan untuk esok.

– Semenjak umur saya 16 sampai lah 25 tahun, pakaian semua dibeli sendiri, dan majority dari bundle. RM5 sahaja sehelai dan saya boleh pakai bertahun-tahun.

– Gaji pertama saya selepas dapat degree adalah RM600 sebulan sebagai komputer pragrammer. Alhamdulillah cukup untuk tanggung diri sendiri sementara belajar ilmu dan dapatkan pengalaman.

– Selepas saya putuskan yang saya mahu berniaga pada jangka masa panjang, saya berhenti kerja sebagai programmer (bergaji RM2300 ketika itu) untuk jadi penjual kredit kad di tepi jalan atau direct selling. Saya putuskan untuk jadi salesman sebab saya nak belajar ilmu menjual. Tak boleh berniaga kalau tak tahu menjual. Kerja salesman ni memang best sebab langsung tiada basic. Kalau tak jual dan malas, saya tak ada duit utk makan. Alhamdulillah saya survive dan belajar sangat banyak.

– Lepas kerja sebagai salesman, saya dapat kerja di bank. Saya pilih untuk kerja di bank sebab nak belajar ilmu duit dan kewangan. Gaji RM2,500 sebulan, dan lepas saya dapat conformation, saya terus beli rumah pertama. Modal saya cuma RM2,000 tapi saya iktiarkan cari modal cara lain. Loan RM155,000 lepas tanpa masalah sebab saya tiada komitmen lain dan tiada kereta (gaji saya RM2,500 memang tiada kaitan dengan kekecohan gaji permulaan)

– Waktu berkerja di bank, macam-macam business saya buat. Renovation kecil-kecilan, sublet (zaman 2006 org tak tahu pun pasal sublet), carwash. Bukan semua pun berjaya tapi saya banyak belajar. Saya biasanya tak sampai rumah sebelum jam 12 malam sebab ada kerja 9-5 dan business.

– Ketika saya kahwin, saya tak hutang satu sen pun. Semua dibayar guna duit simpanan sendiri dan pendapatan dari pelaburan dan business. Saya masih menaiki motor yang sama (saya beli waktu saya belajar) ketiaka berkahwin dan terus terang ramai yang bertanya mentua saya kenapa menantu tak bawak kereta. Beliau jawab, menantu saya memang takde kereta, tetapi rumah dah ada 3 bijik sebelum kahwin. Ex-GF saya (sekarang dah jadi isteri) pun sikit pun tak kisah saya tiada kereta. Bawak motor lebih romantik.

– Kereta pertama saya beli lepas saya dah dapat pendapatan 5-angka dari pekerjaan dan pelaburan. Bagi saya kalau pendapatan saya tak cukup RM10,000, saya memang tak mampu nak pakai kereta (Saya pernah kira installment, parking, minyak, tol untuk bawa kancil pun dah seribu. Saya nak kereta yang elok jadi saya tunggu sampai saya mampu). Dan saya dah kongsikan yang saya beli kereta pertama selepas saya dah beli berbelas rumah. Bukan saya nak riak tetapi saya rasa membazir sangat membeli kereta sebab ia akan membuatkan saya kurang mampu untuk melabur. Jadi saya utamakan pelaburan dulu sebelum kehendak hati.

– Sebelum kahwin, saya tak pernah pergi bercuti sewaktu bekerja yang saya kena bayar sendiri. Percutian pertama yang saya bayar sendiri adalah honeymoon saya. Saya lebih suka jimatkan duit untuk buat pelaburan.

Inilah sedikit kisah hidup yang boleh saya kongsikan. Saya bermula bukan sebagai orang senang tapi saya jenis yang tak suka nak merungut dan suka fikir apa lagi yang saya boleh buat. Tambahan bila tengok ramai lagi orang yang lebih susah dari saya, apa pula hak saya nak merungut berlebihan?

Saya tak nak sempit rezeki dan Allah beri saya badan sihat, akal, dan cukup sifat. Tiada alasan untuk saya tak berusaha dan tak bersyukur. Alhamduliilah saya belajar ilmu pelaburan hartanah dan kerana ilmu ini hari ni saya mampu nak buat banyak benda yang saya tak pernah fikir saya boleh buat 10 tahun lepas.

Subsidi minyak sekarang ni pun tidak akan kekal selamanya. Kita boleh terus merungut dan buat benda yang sama bila subsidi dikurangkan kelak atau kita boleh plan dan iktiarkan untuk ubah hidup kita. Kalau budak carwash macam saya boleh buat, saya yakin ramai kawan saya diluar boleh buat lebih baik. Cari ilmu, dan iktiar. Rezeki itu ada kat luar kalau kita berusaha dan Allah nak bagi.

Bukan semua orang bernasib-baik untuk lahir sebagai orang senang. Semangat kita, tak semestinya kena miskin juga.

Like dan Share The Vocket di Facebook, klik sini!


Minzy Dedah Lagu Popular BlackPink Sebenarnya Milik Kumpulan 2NE1

Lagu popular ‘As if It’s Your Last’ dendangan BlackPink kini telah berjaya mengumpul lebih dari 900 juta tontonan di YouTube. Pernahkah anda terfikir bagaimana agaknya jika lagu ini menjadi milik dan dinyanyikan oleh kumpulan lain selain dari BlackPink?

Jujur saya katakan, sukar untuk saya bayangkan jika lagu ini dinyanyikan oleh orang lain selain dari Lisa, Rose, Jisoo dan Jennie. Bagaimanapun baru-baru ini, Minzy yang merupakan bekas ahli kumpulan 2NE1 telah mendedahkan bahawa lagu tersebut sebenarnya pernah diberikan kepada kumpulannya.

Minzy yang hadir sebagai tetamu istimewa untuk rancangan ‘Park Myung Soo’s Radio Show’ yang disiarkan di radio KBS Cool FM pada bulan Januari yang lepas mengatakan bahawa demo untuk lagu tersebut diberikan kepada 2NE1 ketika mereka sedang dalam proses pembikinan album ‘Come Back Home’.

“Lagu As if It’s Your Last pernah diberikan kepada 2NE1 dan kami sudahpun bersiap sedia untuk merakamnya akan tetapi, kami memilih untuk menghentikan rakaman kerana pada ketika itu ada banyak lagi lagu yang lebih menarik,” jelas Minzy yang kini merupakan seorang soloist.

Khabar angin tentang lagu tersebut sebenarnya milik 2NE1 telah lama tersebar dalam kalangan peminat kumpulan tersebut. Rata-rata dari peminat mengatakan lagu tersebut mempunyai aura yang sering dirasai dalam lagu-lagu 2NE1 yang sebelumnya.

Bagaimanalah agaknya jika lagu ini dinyanyikan oleh kumpulan 2NE1? Apa pun, kedua-dua kumpulan mempunyai keunikan tersendiri dan meskipun lagu ini sepatutnya menjadi milik 2NE1, lagu ini tetap berjaya dinyanyikan dengan baik oleh BlackPink.

Baca perkongsian kami yang lain berkenaan industri hiburan tempatan dan juga luar negara melalui pautan di bawah.

Bekas Bintang K-Pop Terkenal Dedah ‘Tipu Helah’ Agensi Hiburan Korea

‘Minta Nama Penerbit Muslim Didedahkan’- Netizen Salut Pendirian Mia Sara Kekal Berhijab


Kisah Di Sebalik Kelab Peminat Mira Filzah Yang Tidak Diketahui Ramai

‘Fan club’ atau kelab peminat adalah sekumpulan orang yang mendedikasikan sokongan berterusan kepada orang yang mereka minati. Kebiasaannya, kelab peminat ini dikendalikan oleh para peminat yang benar-benar mahu menumpukan perhatian, masa dan sumber untuk menyokong orang yang mereka minati itu.

Para peminat pula terdiri daripada pelbagai lapisan masyarakat tetapi mempunyai minat yang sama dan tidak semestinya menyertai kelab peminat. Apa yang penting adalah memberikan sokongan berterusan.

Kebiasaanya peminat mengamalkan konsep ‘by fans, for fans’, di mana mereka suka menghasilkan sesuatu berdasarkan orang yang diminatinya untuk tatapan peminat-peminat lain. Antaranya, perkongsian gambar, video, lukisan, animasi, blog dan lain-lain lagi.

Berbalik semula kepada kelab peminat, ia selalu sinonim dengan selebriti. Ini kerana ia merupakan satu sistem sokongan yang penting untuk selebriti membuat engagement dengan para peminatnya. Maka, tertubuhlah kelab peminat rasmi dibawah seliaan dan pantauan selebriti. Ini memudahkan para peminat mendapat maklumat yang betul tentang selebriti tersebut.

Bercerita tentang kelab peminat, saya berpeluang menemubual pengasas dan pengasas bersama sebuah kelab peminat selebriti yang sedang meningkat naik di arena hiburan negara ini. Meskipun usia kelab ini belum mencecah 1 tahun, ia menunjukkan satu prestasi yang membanggakan bagi sebuah kelab peminat.

Ikuti kisah bagaimana Miracle FC, kelab peminat Mira Filzah ditubuhkan.

Menurut pengasas Miracle FC Nini Asmidar, 21 tahun, dia mula meminati Mira Filzah (Mira) sejak menonton kisah Dunia Lola dan mengikuti perkembangan Mira sebagai seorang model. Kemudian, Nini dan rakannya telah membuat satu akaun Instagram khas buat Mira Filzah sekitar bulan Jun 2015.

Waktu itu Mira Filzah berlakon sebagai rakan baik kepada Izreen Azminda di dalam drama bersiri Eksperimen Cinta di TV3. Dan kemudian menjadi pengacara bagi satu program agama iaitu Qari Jr.

Tetapi selepas seminggu buat akaun Mirafilzahfans di Instagram, rakannya tarik diri kerana perlu mula praktikal dan sangat sibuk. Maka, Nini seorang diri mengendalikannya sehinggalah satu ketika Nini memberanikan diri menghantar mesej kepada Mira di Instagram.

Sebelum Mira menerima Mirafilzahfans sebagai kelab peminat rasmi, Mira banyak beri soalan kepada Nini. Mira seorang yang berhati-hati kerana sebelum ini telah banyak orang mengambil kesempatan menggunakan namanya untuk meraih keuntungan dengan cara penyamaran.

Selepas itu, Nini yang masih bergelar seorang pelajar universiti mencari 4 orang lagi untuk membantu mengendalikan akaun media sosial yang lain sekitar akhir bulan Jun 2015. Mereka yang terpilih adalah Fara, Hana, Jannah dan Lin.

Semua pengasas dan pengasas bersama berbincang tentang nama kelab ini sebelum propose kepada Mira.

“Nama Miracle tercetus apabila salah seorang dari kami ternampak background picture di Twitter Mira, yang tertulis perkataan ‘Miracle’. Memandangkan perkataan tersebut juga terselit nama Mira, dan mudah utk disebut dan diingati, maka kami sepakat untuk menggunakan nama tersebut,” jelas Fara.

Khas buat peminat2 @mirafilzah_ , kami ada sesuatu yg menarik menanti anda semua!! ??? apakahh??!! ??? kalau nk tau, kena la tunggu sabtu ni, 11 July 2015, jam 3 petang..lagi best kalau korg semua follow laju2 Instagram & Twitter kami di @mirafilzahfans ..igt tau, sabtu ni.. set reminder siap2 ?

A video posted by MIRA FILZAH OFFICIAL FC ? (@miracle.fc) on Jul 7, 2015 at 10:58pm PDT

Selang sehari selepas perbincangan itu, Mira setuju dengan nama Miracle ini. Dan bermulalah satu kempen untuk menarik peminat-peminat Mira Filzah menyertai Miracle FC. Tapi waktu itu, mereka belum menukar nama baru ini kerana mahu lakukan kejutan buat semua peminat Mira Filzah.

Pada 11 Julai 2015, tepat jam 3 petang, Miracle FC dilancarkan di Instagram dan Twitter serentak. Kelab turut membuka tawaran kepada para peminat yang mahu menjadi exco Miracle FC. Ini adalah cadangan Hana dan Fara bagi memantapkan lagi organisasi kelab.

Masa yg dinantikan telah tiba ? Mempersembahkan, ??MIRAcle FC?? An official fan club for Mira Filzah and has been approved by Mira Filzah..Jom sertai kami untuk terus menyokong Mira Filzah dan berpeluang untuk bertemu & melakukan aktiviti bersama Mira Filzah?

A video posted by MIRA FILZAH OFFICIAL FC ? (@miracle.fc) on Jul 11, 2015 at 12:03am PDT

15 orang dipilih menjadi exco pertama Miracle FC. Mereka adalah peminat tegar Mira Filzah. Dari segi keaktifan, Hana mula aktif semasa drama bersiri Cinta Si Wedding Planner bersiaran di TV3. Sebelum itu, Instagram Miracle FC dikendalikan oleh Nini dan Fara, Twitter dikendalikan oleh Lin, dan Jannah mengendalikan Whatsapp.

Pemilihan exco batch kedua pula dilakukan pada penghujung tahun lalu. Ini bertujuan untuk menyokong perjalanan kerjaya Mira Filzah yang semakin cerah pada waktu itu.

Sambutan untuk jadi exco Miracle FC itu amat menggalakkan dan mereka berjaya mengumpulkan segelintir peminat Mira menjelang hari raya.

Pada hari raya, minggu pertama, Miracle FC mengadakan satu cabaran iaitu men’trending’kan telefilem ‘Abang Beduk’. Alhamdulillah, dengan kerjasama kesemua admin dan exco, telefilem itu menjadi trending.

“Trending Abang Beduk itu menjadi langkah pertama kami untuk terus maju dan support Mira,” kata Fara lagi.

Semakin hari semakin ramai peminat Mira Filzah yang follow Instagram dan Twitter Miracle FC. Itulah cara menyertai Miracle FC. Peminat hanya perlu follow Miracle agar tidak terlepas updates.

Miracle juga telah membuka 3 buah Whatsapp Group untuk peminat Mira. Pertama pada Julai 2015, kedua pada Januari 2016 dan ketiga pada Februari 2016. Ia dibuka untuk semua peminat tetapi tempatnya terhad. Jadi siapa cepat, dia dapat.

“Kami berlima berusaha menubuhkan Miracle FC supaya lebih maju untuk membawa Mira Filzah di persada antarabangsa, InshaAllah. Bukan itu sahaja, semoga Miracle ini bukan sekadar fan club, tetapi ia juga adalah satu benchmark untuk Mira lebih sukses,” terang Hana.

Selepas Abang Beduk, Miracle bergerak menganjurkan majlis finale untuk drama bersiri Cinta Si Wedding Planner bersama Adi Putra dan Mira Filzah, dan menghantar penyokong untuk Anugerah Meletop Era.

Dan terbaru menjayakan kejutan majlis hari jadi istimewa buat Mira Filzah yang diadakan di Hotel Concorde, Shah Alam baru-baru ini.

Selain maklumat terkini tentang Mira Filzah dikongsikan di Instagram Miracle FC, mereka turut menyediakan produk-produk berasaskan Mira Filzah seperti buku nota Cinta Si Wedding Planner, baju-T, novel Cinta Si Wedding Planner yang mempunyai tandatangan Mira Filzah dan sebagainya.

Miracle FC turut mempunyai cawangan mengikut negeri iaitu Miracle FC Pahang, Miracle FC Sabah, Miracle FC Kedah, Miracle FC Selangor dan Miracle FC Perlis. Lain-lain negeri akan menyusul kemudian selepas mendapat kebenaran rasmi dari Miracle FC. Ini adalah salah satu usaha Miracle FC mengumpul dan merapati para peminat Mira Filzah di seluruh pelusuk negeri di Malaysia.

Pada 28 Februari 2016 yang lalu, Mira Filzah telah berjaya memenangi anugerah pertamanya di dalam industri hiburan iaitu Anugerah Artis Baharu Meletop di Anugerah Meletop Era 2016.

Nah kepada ASKAR ASKAR MIRACLE.FC ? Terimakasih sangat kepada yang vote @mfmirafilzah ??. . .Ucapan pemenang Anugerah Artis Baharu MeleTOP #AME2016: @mfmirafilzah

A video posted by MIRA FILZAH OFFICIAL FC ? (@miracle.fc) on Feb 28, 2016 at 5:43am PST

Sekarang Miracle FC fokus untuk Anugerah Bintang Popular Berita Harian dimana Mira Filzah dicalonkan dalam kategori Artis Baharu Wanita Popular dan Anugerah Pilihan Online untuk dua kategori iaitu Aktress Terbaik Pilihan Online dan Wanita Anggun Pilihan D’Nars.

Begitulah kisah perjalanan kelab peminat Mira Filzah, Miracle FC. Selama ini saya fikir Miracle itu adalah gabungan nama ‘Mira Filzah’ dan ‘Circle’ bermaksud orang yang selalu berada di sekelilingnya. Dan logo berbentuk berlian dipilih kerana melambangkan ia begitu berharga. Jangan disia-siakan.

Tonton: Filem Pendek Hafiz Hamidun Dan Mira Filzah Ini Membuatkan Diri Mahu Bercinta Semula

Baca: Bagaimana Pemuda Ini Cipta Lagu ‘Mira Filzah’ Hanya Menggunakan Aplikasi Telefon Pintar

Baca: Semua Artikel Tentang Mira Filzah Di Vocket


Miri Adalah Destinasi Percutian Buat Anda Yang Mahu Cipta Kenangan Manis Bersama Keluarga

Miri adalah bandar kedua terbesar di Sarawak dengan populasi penduduk sebanyak 300,543. Bandar yang terletak di timur laut Kuching dan barat daya Kota Kinabalu ini menawarkan pelbagai pengalaman yang menarik buat anda yang mencari percutian seisi keluarga.

The Vocket berkesempatan melihat dan meneroka kota Miri yang kaya dengan sumber asli, terutamanya petroleum. Kedatangan kami disambut oleh senyuman dari pelbagai bangsa dan etnik yang mewarnai bandar Miri.

Percutian kami di Sarawak menjadi mudah dengan bantuan Agoda yang menyediakan pelbagai perkhidmatan. Kami beli tiket penerbangan, penginapan pula kami pilih Miri Marriot Resort & Spa dan aktiviti di sepanjang bandar Miri, semuanya ditempah di laman sesawang Agoda.

Di Agoda, Miri berada di senarai ke-8 sebagai bandar yang menjadi tumpuan pelancong.

Sepanjang 3 hari di Sarawak, kami berkesempatan melawat The Grand Old Lady, muzium petroleum. Kami juga dibawa ke pasar yang menjadi pusat aktiviti jualan penduduk di sekitar Miri. Pasar ini dibahagikan kepada 3 bahagian iaitu Tamu Muhibbah, Tamu Khas dan Tamu Kedayan. Di sini, pelbagai jenis barangan tempatan seperti beras Bario, ambeng dan buah-buah terdapat di sini.

Bagi mencari buah tangan untuk dibawa pulang pula, kami berkesempatan berkunjung ke Miri Handicraft Centre. Di sini terdapat banyak barangan kraft tangan yang dihasilkan oleh penduduk tempatan. Selain itu, di bahagian petang pula, kami banyak duduk melihat pemandangan matahari terbenam di Pantai Tusan yang terletak 30 minit dari bandar Miri.

Agoda mahu mengajak anda mencipta kenangan manis bersama keluarga. Ia menawarkan pelbagai pakej menarik dari tempahan penerbangan, penginapan dan aktiviti untuk anda yang mahu merancang percutian keluarga di bawah satu platform.

Ini adalah sebahagian daripada inisiatif Agoda untuk memeriahkan kembali sektor pelancongan dengan berkunjung ke destinasi domestik pilihan, di mana anda boleh menghabiskan masa yang berharga dan mencipta kenangan indah bersama keluarga dengan melawat tempat yang menarik di sekitar Malaysia.

Buat anda yang tidak tahu, di laman sesawang Agoda, anda boleh menempah tiket penerbangan, hotel dan juga aktiviti yang anda mahu lakukan di lokasi percutian. Anda hanya perlu ketik pilihan ‘Flight + Hotel’ dan isi segala butiran dan Agoda akan membawa anda ke satu halaman lain dengan pelbagai pilihan hotel dan penerbangan. Tugas anda hanya perlu pilih sahaja, mudah bukan?

Agoda juga menyediakan perkhidmatan tempahan aktiviti bagi memudahkan percutian anda. Di bahagian halaman sesawang Agoda, terdapat pilihan ‘Activity’ di bahagian atas. Isi sahaja ke mana destinasi anda dan Agoda akan memberikan beberapa pilihan aktiviti, bersama-sama dengan harga.

Sepanjang di Miri, percutian kami lebih mudah dengan Agoda yang menyediakan pelbagai perkhidmatan pelancongan di bawah satu platform. Hanya perlu isi ke mana destinasi anda, bila tarikhnya dan apa yang anda mahu lakukan di sana, Agoda akan sediakan pelbagai pilihan menarik dari penginapan, pilihan penerbangan dan segala aktiviti yang terdapat di lokasi percutian anda.

Jadi buat anda yang sedang merancang percutian bersama keluarga, apa kata anda cuba perkhidmatan yang disediakan oleh Agoda. Hanya perlu melawat laman sesawang Agoda dan tempah tiket penerbangan, hotel dan aktiviti di sana.


Mirip Aksi Fast & Furious, 17 MPV Polis Kejar Suspek Pandu Toyota Altis Secara Berbahaya

Pada pukul 8.00 malam semalam, sebanyak 17 buah kereta peronda Cawangan Kereta Peronda (MPV) dari lima buah daerah Johor telah berkerjasama untuk menumpaskan seorang suspek yang telah bertindak melarikan diri dari pemeriksaan polis.

Ketua Polis Daerah Johor Bahru Selatan, Asisten Komisioner Mohd Padzli Mohd Zain, berkata semasa kejadian suspek berusia 45 tahun yang memandu kereta jenis Toyota Altis dalam keadaan yang mencurigakan.

Suspek diarahkan untuk berhenti oleh anggota Cawangan MPV Ibu Pejabat Polis Daerah (IPD) Johor Bahru Selatan sedang melakukan tugas rondaan cegah jenayah dan kawalan pergerakan COVID-19 kira-kira pukul 7.15 malam.

Tetapi suspek bertindak memecut laju melarikan diri ke Jalan Kasa dan keluar ke Lebuhraya EDL dengan memandu secara berbahaya. Suspek berjaya diberkas setelah aksi kejar-mengejar hampir 45 minit dengan bantuan pasukan MPV dari Johor Bahru Utara, Iskandar Puteri, Kulai, Kluang dan Peronda Lebuhraya.

“Pasukan polis telah membuat ‘Cut Off’ di KM 58 Lebuhraya Utara Selatan arah utara dan menahan suspek yang menggunakan kereta sewa dan menjumpai sejumlah dadah yang disyaki syabu dan pil ecstacy bernilai RM50,000.

“Hasil semakan juga mendapati suspek turut memiliki rekod jenayah lalu berkaitan dadah,” terang beliau.

Suspek akan direman selama tujuh hari hingga 2 Februari ini dan kes disiasat mengikut Seksyen 186 Kanun Keseksaan kerana menghalang penjawat awam menjalankan tugas dan Seksyen 39B Akta Dadah Berbahaya 1952.

Baca lagi artikel-artikel pilihan pembaca The Vocket pada minggu ini melalui pautan di bawah.

Umpama ‘Godzilla Vs Kong’, Kemalangan Dua Kereta Ini Menjadi Bualan Para Netizen

Ibu Diugut Anak Sendiri, Serahkan ‘Fortuner’ Yang Dibeli Atau Bayar Sewa RM57,629

Lelaki Ini Kongsi Pengalaman Cipta Speaker Khas Untuk McLaren Senna


‘Mirip’ Rekaan Jenama Popular, Minyak Wangi Terbaru Wak Doyok Jadi Buah Mulut Netizen

Sebut mengenai Wak Doyok pasti orang ramai cukup mengenalinya. Berjaya menjadi model, hos serta usahawan kepada beberapa produk ternama antara yang membuatkan beliau popular.

Belum sempat reda isu kecaman daripada ‘mat salleh’ berikutan imej dan gaya beliau pada bulan lalu, Wak Doyok baru-baru ini sekali lagi menjadi perhatian netizen selepas memuat naik gambar produk terbaru beliau yang merupakan sebuah minyak wangi.

Hadir dengan nama yang unik iaitu Dosa, rekaan botol minyak wangi yang mirip dengan minyak wangi ternama iaitu Dior Sauvage antara yang didakwa para netizen. Bukan sahaja dari segi rekaan dan saiz botol, malah warna botol juga dilihat sangat mirip. Berikut merupakan respon netizen mengenai pengenalan produk terbaru Wak Doyok.

Even Dior logo atas botol pun dia tak padam😭😭😭 idk maybe ni sebahagian dari design² dia tapi plagiat tu terang² betul noh😭😭😭

— Skywookiee (@farahhaikal_) March 10, 2021

sampah, baik kumpul gaji beli yg original takpun pakai inspired lebih bermaruah.

— hafiz poindexter #DaulatRakyat (@cygaraga) March 11, 2021

Go ahead @Dior, you can sue the person who stole your design. Don’t be shy. 😌 https://t.co/de2zFE81nU

— Flamara on Toast 🦊🍊 (@FlamingMarmlade) March 11, 2021

Meskipun menerima pelbagai respon dan kecaman isu keaslian botol minyak wangi keluaran beliau, Wak Doyok dengan mudah menjelaskan minyak wangi keluaran beliau menggunakan botol yang sama seperti minyak wangi ternama iaitu Dior Sauvage.

Sementara itu, terdapat juga netizen yang menyokong usaha Wak Doyok dalam memasarkan minyak wangi terbaru beliau. Namanya yang mudah diingat dan unik antara yang membuatkan segelintir netizen berminat untuk mencubanya. Kongsikan pula pendapat anda mengenai penggunaan botol minyak wangi yang sama seperti jenama dari Paris ini.

Tular pada akhir bulan lalu apabila Wak Doyok menjadi bahan membawan netizen mat salleh berikutan imej dan gaya beliau.

Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Wak Doyok Ditegur Netizen ‘Mat Salleh’ Selepas Muat Naik Gambar Ini Di Instagram

Berjaya Raih 20K Retweet, Remaja Ini Bakal ‘Naik’ Mustang Milik Wak Doyok


8 Makanan Bantu Anda Yang Mahu Berhenti Merokok Pada Ramadan Kali Ini

Antara top 10 azam Ramadan yang sering gagal setiap kali Ramadan, “puasa tahun ni aku nak berhenti merokok”. Khas kepada perokok, pernah tak anda berazam untuk berhenti merokok setiap kali tibanya bulan Ramadan, dan azam tadi hanyalah sekadar azam yang tinggal kenangan.

Tidak dinafikan, ketagihan kepada rokok memang susah dikawal meskipun kesan buruk akibat merokok itu secara lumrahya sudah diketahui termasuk perokok itu sendiri.

Oleh itu, sempena meraikan hari tanpa tembakau sedunia hari ini. Mari kita lihat beberapa makanan yang mungkin dapat membantu anda berhenti merokok.

Kajian telah membuktikan bahawa mengambilan susu sebelum merokok dapat membantutkan selera merokok anda. Selain daripada itu, mereka yang ketagih kepada nikotin juga boleh cuba mengambil produk tenusu yang lain seperti keju atau yogurt.

Aroma dari halia ini dapat membantu anda mengurangi keinginan merokok. Cara paling mudah, masukan hirisan halia ke dalam secawan teh dan minum. Ini akan membantu anda melawan selera merokok anda.

Kayu manis juga dapat membantu menghilangkan selera merokok. Potong kayu manis menjadi kepingan kecil dan kunyah setiap kali anda rasa mahu merokok.

Menghisap rokok boleh menghilangkan vitamin c dalam badan, oleh itu sebaiknya anda mengambil makanan yang kaya dengan sumber vitamin c untuk menghilangkan ketagihan merokok. Contohnya seperti lemon, oren, jambu batu atau strawberi.

Menguyah gula-gula getah merupakan salah satu kaedah untuk memerangi keinganan merokok. Selain daripada itu, jauhkan juga kafein, alkohol dan daging merah jika anda mahu berhenti merokok.

Madu juga dapat membantu anda berhenti merokok secara alami. Vitamin dan protein yang ada dalam madu boleh membantu menghilangkan ketagihan merokok.

Ubat paling mudah untuk mengelak keinginan merokok anda ialah minum air dengan banyak. Jadikan minum air mineral sebagai amalan. Bukan sahaja dapat mengurangkan keinginan merokok, malah baik untuk kesihatan.

Minum jus lobak merah dicampur sedikit madu 2 kali sehari juga dapat membantu anda mengurangkan keinginan untuk merokok. Selain daripada itu, jus lobak merah ini baik untuk mata dan kesihatan jantung.

Info tambahan: Hari Tanpa Tembakau Sedunia yang disambut pada 31 Mei setiap tahun ini dicetus oleh Organisasi Kesihatan Dunia (WHO) sejak tahun 1987 lagi. Perayaan ini menyeru semua perokok di seluruh dunia untuk berpuasa daripada merokok selama 24 jam disamping menyedarkan kesan bahaya akibat merokok.


Mirip Seperti Filem ‘Snowpiercer’, Ini Kereta Api Peribadi Mewah Bernilai RM1.47 bilion

Tahun 2021 ini kita dapat lihat ramai figura ternama dunia sedang sibuk berlumba-lumba menikmati ‘percutian super mewah’ dengan bercuti ke angkasa lepas seperti Richard Branson dari Virgin Group dan Jeff Bezos dari Amazon.

Baru-baru ini seorang pereka dari Perancis, Thierry Gaugain telah berkongsi rekaan konsep sebuah kereta api peribadi mewah dikenali sebagai G-Train yang hanya mampu dimiliki oleh seorang pemilik kaya-raya bertuah.

Kereta api mewah ini digambarkan sebagai sebuah ‘istana bergerak’ yang mempunyai 14 buah gerabak sepanjang 400 meter. Badan kereta api ini diperbuat daripada kaca dan menggabungkan teknologi tinggi yang membolehkan tekstur kaca bertukar dari lutsinar menjadi legap mengikut situasi semasa.

14 buah gerabak ini mempunyai sebuah suite untuk pemilik kereta api, bilik-bilik memuatkan kira-kira 20 orang tetamu, gim, spa dan beberapa ruangan mewah yang eksklusif yang tidak ada pada kereta api biasa yang lain.

Pada waktu malam pula, G-Train ini boleh mengeluarkan warna keemasan ketika ia bergerak di sepanjang trek laluan yang menghubungkan antara benua Eropah dan Asia dengan kadar kelajuan 160km/j.

“Kita sentiasa memikirkan perkhidmatan kereta api adalah satu pengangkutan untuk membawa orang ramai dari titik A ke titik B dalam waktu yang singkat dengan kelajuan tinggi.

“Tetapi kereta api mewah ini (G-Train) adalah alternatif untuk melihat dunia dengan santai serta eksklusif, melebihi pengalaman menaiki kapal layar dan jet,” kata Thierry Gaugain kepada Robb Report.

Selama tiga tahun Thierry Gaugain telah berkerjasama dengan Stadler (pembuat kereta api khas dari Switzerland),  Saint-Gobain (pengeluar kaca dari Perancis) dan Eskerley O’Callaghan (firma kejuruteraan dari UK) untuk menjayakan konsep kereta api mewah ini yang seakan-akan seperti filem ‘Snowpiercer’.

Walaupun G-Train yang berharga USD350 juta (RM1.47 bilion) ini masih dalam fasa konsep, tetapi kereta api peribadi mewah ini mungkin menjadi realiti pada masa hadapan kerana Thierry Gaugain telah mendapat permintaan daripada pelancong dan pelabur di seluruh dunia.

Setelah pulang dari ‘bercuti’ ke angkasa lepas, Richard Branson berminat untuk membina hotel di bulan. Klik pautan di bawah untuk baca lebih lanjut.

Selepas Kejayaan ‘Space Tour’, Richard Branson Mahu Bina Hotel Di Bulan

Jeff Bezos ‘Sogok’ NASA RM8.4 Bilion Demi Impian Ke Bulan

Pembida Ini Sanggup Bayar RM115 Juta Semata-Mata Untuk Ke Angkasa Lepas Bersama Jeff Bezos


Mirip Tragedi Kapal Selam Titan, ‘Ramalan’ Siri The Simpsons Sekali Lagi Jadi Kenyataan

Sebuah berita yang menyedihkan pada hari ini apabila dilaporkan lima individu yang berada dalam kapal selam Titan bagi misi eksplorasi kapal persiaran mewah, Titanic di Laut Atlantik disahkan meninggal dunia.

Insiden yang berlaku telah meragut nyawa Ketua Pegawai Eksekutifnya (CEO), Stockton Rush dan juga penumpang yang terdiri daripada Shahzada Dawood serta anaknya Suleman Dawood, jutawan British Hamish Harding dan Paul-Henri Nargeolet.

Di sebalik insiden yang berlaku, siapa sangka insiden yang hampir ini sama ini pernah ditayangkan pada kartun The Simpsons sebelum ini.

Simpsons prediction Titanic Visitors Going Missing 😫, no way they’ve actually dont this… 🤦♂

Menerusi kisah The Simpsons ini, siri ini memaparkan sketsa lima individu menyertai misi eksplorasi ke dasar laut bagi melihat sebuah kapal yang mewah.

Walau bagaimanapun, misi mereka dilihat gagal setelah mereka tersangkut di dasar laut sekaligus membuatkan kadar oksigen mereka semakin berkurang seperti mana yang berlaku pada kapal selam Titan sebelum meletup.

Lebih ironi, misi eksplorasi dalam siri ini turut disertai ini oleh bapa dan anak seperti yang berlaku di dunia realiti.

Meskipun insiden yang berlaku mungkin berlaku secara kebetulan,  sketsa yang dipaparkan The Simpsons ini sekali lagi mendapat perhatian orang ramai.

Untuk pengetahuan, ini bukanlah pertama kali The Simpsons ‘secara kebetulan’ memaparkan sketsa sebelum berlaku secara realiti.

Antara insiden yang pernah berlaku sebelum ini dan ditayangkan pada siri The Simpsons adalah berita pembelian Disney mendapatkan syarikat Fox, Donald Trump dilantik menjadi presiden Amerika Syarikat dan lain-lain lagi.


Mirip Wajah Pelakon Hollywood, Netizen Dakwa ‘Dominic Toretto’ Jadi Penebar Roti Canai Di Kedai Mamak

Dominic Toretto adalah watak yang dibawa oleh Vin Diesel dalam siri filem Fast & Furious dan sebelum ini, tular di media sosial apabila ada individu yang wajahnya mirip dengan Vin Diesel di Malaysia.

Terbaharu, tular pula sebuah video di Twitter di mana mununjukkan seorang individu sedang menebar roti canai di sebuah kedai mamak.

ramai family dia stay malaysia sekarang 🤣 pic.twitter.com/rziKeyQrE9

Apa yang mengejutkan adalah wajah penebar roti canai tersebut seakan-akan mirip Vin Diesel. Akan tetapi, kedai tersebut tidak dapat dipastikan di mana.

Susulan penularan video tersebut, rata-rata netizen berseloroh mengatakan bahawa Dominic Toretto sudah pencen dan kini bekerja sebagai penebar roti canai untuk keluarganya.

Tak kisah la bang tebar roti. Asalkan kat rumah ada american muscle dalam garaj https://t.co/Ts6nmPOP1x

— Peace In Your Violence (@ChuckiEsart) April 27, 2023

— keshvin sidhu (@keshvinsidhu) April 26, 2023

Nahhh. ni dominic toretto from different universe https://t.co/P9GDFzcx98

mentang2 dah nk last movie dia pindah malaysia tebar roti canai🤣 https://t.co/qnA9HzsbSW

Segelintir netizen juga berasa lucu dan mengatakan mungkin ini Dominic Toretto di ‘universe’ lain. Untuk pengetahuan, ini bukanlah pertama kali orang ramai menjumpai individu yang mempunyai wajah seakan Vin Diesel.


Misbun Kongsi Kisah ‘Servis Sidek’ Yang Sangat Digeruni Lawan Satu Ketika Dahulu

Tidak dapat disangkal dan tidak perlu diperkenalkan lagi nama-nama hebat dalam dunia badminton negara iaitu Misbun, Razif, Jalani, Rahman dan Rashid. Mana tidaknya, mereka telah mencipta sejarah dengan mendapat gelaran dan pingat dalam kejohanan utama termasuk All-England, Piala Dunia dan Sukan Olimpik.

Terbaharu, sebuah video Misbun Sidek ketika menjadi tetamu jemputan program Malaysia Hari Ini pada 10 Februari 2020 yang lalu telah mengajar teknik untuk menyempurnakan Servis Sidek kepada penonton.

Aku ingatkan cerita ni sekadar lagenda yang mengatakan Keluarga Sidek ada satu trick yang buat pihak lawan tidak dapat memukul kepala shuttle kerana bulu akan pergi dulu dan pihak lawan akan memukul bulu shuttle instead kepala shuttle

Mungkin ada yang tidak tahu, ‘Servis Sidek’ atau dikenali sebagai Servis S yang dicipta oleh anak-anak sidek pernah diharamkan suatu ketika dahulu. Servis ini sangat unik dan hebat di mana ia menjadikan pergerakan bulu tangkis menjadi ulang-alik dan tidak menentu.

Malah, bulu tangkis yang menggunakan Servis S membuatkan ia melayang dalam keadaan berputar-putar ke arah pihak lawan. Oleh itu, berlaku pendebatan mengenai servis ini dalam mesyuarat Persatuan Badminton Dunia (IBF) pada Julai 1982, kemudian ia diharamkan. Anda boleh melihat perkongsian daripada Misbun sendiri tentang servis ini dalam video di bawah.

Teknik servis S inilah yang menjadi rahsia kejayaan Razid dan Jailani Sidek menang kejohanan badminton All England 1982 dan mengharumkan negara menurut Misbun Sidek.

Pastinya anda yang menonton kejohanan All England ketika itu masih lagi terbayang teknik tersebut. Bukan mudah untuk mencapai kejayaan seperti ini tanpa berusaha keras.

Apa kata ikuti dan baca artikel berkaitan arena badminton pada pautan di bawah ini.

Cerita Badminton Malaysia Ke Olimpik Yang Wajar Setiap Rakyat Perlu Tahu

Lee Chong Wei Kongsi Kisah ‘Rare’ Bagaimana Badminton Menyatukan Rakyat Malaysia

Filem Lee Chong Wei Cipta Nama Dalam ‘Asia Book Of Record’


Misi 2018 Mark Zuckerberg Buatkan Beliau Rugi RM11.53 Bilion

Jika anda berpendapat sebuah misi atau target tidak akan membawa sebarang perubahan selagi mana belum dilaksanakan, anda mungkin silap. Mark Zuckerberg pada awal tahun ini meletakkan misi pada tahun ini untuk menawarkan pengalaman terbaik buat pengguna untuk mengurangkan sebarang spam dan iklan di Facebook NewsFeed.

Beliau turut mengulas baru-baru ini dimana beliau mahu meningkatkan post berkaitan rakan dan keluarga pengguna terlebih dahulu dimana sekaligus membuatkan capaian di Facebook Pages menjadi rendah.

Keputusan yang dibuat ini ternyata memakan dirinya setakat ini apabila saham Facebook menurun 4.5% pada hari pengumuman dibuat membuatkan Mark Zuckerberg kehilangan sebanyak $4.5 bilion pada tahun ini.

Adakah kehilangan $2.9 bilion (~RM11.53 bilion) ini merupakan jumlah yang besar buat Mark Zuckerberg?

Tidak sama sekali. Berdasarkan laporan daripada Bloomberg, Mark Zuckerberg sudah berjaya menjana sebanyak $17 bilion sepanjang 2 minggu bagi tahun 2018. Beliau masih lagi memegang jumlah aset bernilai $74.4 bilion meskipun selepas menanggung kerugian pada tahun ini.

Baca lagi: Facebook Mahu Mengurangkan Perkongsian Page Di News Feed


Berjaya Bantu Orang Tahun Lalu Dorong Wazir Ke Sabah Untuk Lakukan Ini

Masih segar di ingatan saya di tahun lepas apabila Ahmad Wazir Aiman, pelajar perubatan di Universiti Kebangsaan Malaysia menghubungi saya di Facebook.

Dengan nada teruja (ye, saya boleh rasakan keterujaan beliau meskipun kami berhubung melalui private message), beliau berkongsi projek amal yang bakal dilaksanakan dalam masa beberapa hari lagi di ketika itu.

Baca: Lihat Rakan Hidup Susah Sewaktu Kecil Buat Wazir Memandu 2800KM Untuk Sampaikan Bantuan

Wazir pada ketika itu juga agak kesuntukan masa kerana mengejar antara mahu beramal dan bakal di hantar ke Jepun 10 hari sebelum raya menjelang bagi memenuhi tawaran posting elektif selama sebulan di Niigata, Jepun.

“Saya dihantar ke Jepun untuk tujuan posting elektif setelah mendapat surat tawaran untuk kajian pandemik influenza A dan B di Niigata University Hospital, Jepun. Nama program tersebut adalah Genetic Laboratory Surveillance of Influenza A and B virus in Japan.”

Yang lebih menarik, Wazir merupakan satu-satunya pelajar yang terpilih menyertai program ini pada tahun lepas. Di samping itu, Wazir juga merupakan pelajar pra-siswazah pertama dari UKM yang terlibat dalam kajian ini.

“Pada tahun-tahun sebelum ini,  yang dihantar untuk bantu kajian ini adalah pelajar post-grad tetapi rezeki saya pada tahun lepas, supervisor saya di Jabatan Kesihatan Masyarakat memilih saya untuk pergi dan terlibat dalam kajian ini selama sebulan.”

Ujar Wazir lagi, beliau banyak belajar tentang behaviour influenza virus di negara 4 musim ini, meneliti perkembangan virulent strains, program vaksinasi dan perlindungan wabak tersebut yang dijalankan untuk rakyat Jepun.

Beliau juga dapat melihat secara dekat polisi kesihatan yang diamalkan di Jepun terhadap wabak influenza yang sering menyerang negara tersebut berbanding Malaysia.

Namun alhamdulillah, projek amal ‘Ramadan Voyage of Hope’ 2016 berjaya dilaksanakan oleh Wazir sebelum beliau berangkat ke Jepun.

Saya akui semangat anak muda ini memang luar biasa. Beliau memandu secara solo sejauh 2800km mengelilingi Semenanjung Malaysia, menjelajah setiap negeri semata-mata untuk menyerahkan sendiri bantuan berupa makanan dan duit raya kepada golongan asnaf, ibu tunggal dan keluarga miskin yang telah dikenalpasti pada tahun lepas.

Lebih manis apabila usaha beliau ini turut mendapat perhatian pihak akhbar dan stesen TV sehingga disiarkan di beberapa akhbar tempatan dan di dalam rancangan Misi Ihsan Episod 12 di Capital TV (siaran di bawah Hypp TV).

Selain daripada itu, Wazir juga telah dipilih sebagai salah seorang daripada 4 anak muda Malaysia yang menerima anugerah The Incitement Top 10 Volunteer Award kerana kerja-kerja sukarelawan yang telah mereka dilakukan.

Anugerah oleh Incitement.com ini  telah yang menyenaraikan 10 anak muda yang dilihat bakal mengubah dan mengangkat kerja-kerja kemasyarakatan di seluruh dunia. Turut berada dalam senarai ini adalah para sukarelawan muda dari Pakistan, Indonesia, Bostwana, India, dan beberapa negara lagi. Artikel penuh boleh dibaca di sini.

Pernah melihat kesusahan hidup rakan sekelas sewaktu kecil sebenarnya banyak mempengaruhi usaha yang dilakukan oleh pemuda ini sehingga beliau berazam untuk melakukan sesuatu bagi membantu golongan yang memerlukan ini.

“Perasaan yang menguasai diri sepanjang perjalanan solo 5 hari tersebut bercampur aduk antara teruja dan gembira apabila dapat membantu, di samping rasa malu dan bersyukur apabila mengenang semula nasib diri dan keluarga yang lebih ‘mewah’ secara relatif berbanding mereka yang dibantu.”

Malahan menurut Wazir, beliau turut menitiskan air mata apabila melihat penerima bantuan menangis terharu dan gembira sewaktu menerima kunjungan beliau.

Bagi Wazir, sukar bagi beliau menggambarkan perasaan terharu dan puas yang bertandang serentak di hati beliau pada ketika itu kerana dapat membantu dan meringankan beban beberapa keluarga yang terpilih.

“Mereka terharu apabila ada orang datang dari jauh mencari mereka semata-mata untuk memberi bantuan dan itu merupakan antara saat-saat yang penuh emosi!” – Wazir.

Perasaan teruja menyelubungi diri saya pada ketika itu kerana dapat bertemu dan melihat sendiri keluarga yang menerima bantuan. Saya juga rasa terharu dan gembira apabila dapat menyerahkan sendiri bantuan kepada mereka.

Contohnya, ibu saya yang juga seorang guru besar memberikan alamat dan maklumat rumah pelajar yang berasal daripada keluarga yang hidup dalam serba kekurangan.

Apabila selesai dibantu, beberapa hari kemudian ibu saya menceritakan betapa sayunya hati di saat anak-anak murid tersebut hadir ke sekolah untuk mengucapkan terima kasih kerana bantuan dan makanan sedap yang mereka terima untuk berbuka.

Bagi kita mungkin air kotak berperisa, air kordial itu merupakan perkara biasa namun untuk mereka ianya adalah sejenis once in a while luxury.

Ada juga keluarga yang merupakan bekas gelandangan menangis terharu kerana tidak sangka ada orang yang tahu tentang keadaan keluarganya, apatah lagi berjalan jauh semata-mata untuk sampaikan bantuan.

Di saat itu, saya rasa sangat gembira kerana berjaya membuat keluarga ini ‘rasa dan sedar’ bahawa ada yang prihatin tentang mereka.

Bertitik tolak dari kejayaan projek amal tahun lepas, Wazir mengambil keputusan untuk meneruskan projek yang sama di tahun ini, tetapi berbeza lokasi.

“Selain daripada saranan untuk membawa jelajah ini ke Borneo, kejayaan dan sokongan yang diterima pada tahun lepas turut menjadi pemangkin kepada cetusan jelajah tahun ini.” – Wazir.

Projek jelajah selama 4 hari ini akan bermula pada 16 hingga 20 Jun 2017. Antara daerah yang bakal dikunjungi oleh Wazir adalah keluarga asnaf di Kolombong, Kudat, Ranau dan Kundasang.

Wazir memilih untuk membawa misi kali ini ke Negeri di Bawah Bayu susulan maklum balas yang diterima daripada mereka yang mengikuti dan menyokong jelajah ini pada tahun lepas.

“Mereka sarankan dan juga berharap agar jelajah ini dapat dilaksanakan di Sabah. Ini disebabkan kehidupan penduduk Sabah terutama di kawasan luar bandar yang serba kekurangan dan lebih memerlukan. Bilangan mereka yang berada di bawah paras kemiskinan juga lebih tinggi di negeri ini.”

Proses pemilihan golongan asnaf dan mereka yang memerlukan bagi tahun ini dilakukan melalui wakil daerah yang telah dipilih. Mereka ini lebih arif tentang data dan maklumat kemiskinan keluarga yang perlu dibantu.

“Antara wakil daerah yang mengenalpasti keluarga ini adalah imam masjid yang mempunyai dokumentasi dan maklumat tentang keluarga asnaf, individu atau keluarga yang layak terima zakat ataupun mereka yang miskin namun tidak cukup syarat untuk terima zakat.”

Selain daripada itu, guru kebajikan sekolah juga dijadikan rujukan dan dilantik oleh Wazir menjadi wakil daerah kerana mereka mempunyai maklumat tentang pelajar-pelajar yang berasal daripada keluarga miskin dan memerlukan bantuan di rumah.

Malahan menurut Wazir, dari pengalaman beliau pada tahun lepas, guru sekolah merupakan kumpulan yang banyak membantu dan mengenalpasti murid pandai yang berasal daripada keluarga miskin. Lebih menarik, ada antara murid tersebut pernah menjadi gelandangan.

Tahun ini, kami sasarkan kutipan total sekitar RM 9 ribu (7 ribu kurang daripada hasil kutipan jelajah tahun lepas) untuk membantu membekalkan barang dan makanan dapur seperti beras, minyak masak, garam dan gula dan banyak lagi.

Selain daripada bantuan tersebut, seperti biasa, bantuan kewangan juga akan disalurkan untuk meringankan beban perbelanjaan keluarga ini.

Dan lebih unik untuk jelajah ini, kami akan bekalkan set ‘hygiene’ terdiri daripada berus gigi, ubat gigi sabun mandi dan alat kebersihan diri yang lain. InsyaAllah, sekitar 45-50 Keluarga akan dibantu melalui jelajah kali ini.

Harapannya kali ini, 45 – 50 keluarga yang telah dikenal pasti ini dapat dibantu dan diringankan beban mereka dalam mengharungi Ramadan di samping persediaan menyambut Syawal.

“Kepada para pembaca, mungkin ramai yang pernah menjejak kaki ke Sabah, mungkin ramai juga yang belum sempat.

Walaubagaimanapun, jauh di sana ada ramai keluarga yang kais pagi makan pagi, kais petang makan petang, mencatu wang perbelanjaan, mengikat perut mahupun terpaksa membanting tulang di usia yang lanjut demi menjalani hidup seharian.

Jangan biarkan tangisan dan kesusahan mereka tidak didengari, saya ajak para pembaca derma seikhlas mana yang mampu.

Kepada mereka yang berasa ingin membuat amal baik, tiada bulan yang lebih baik untuk anda menderma dan membantu orang lain berbanding bulan mulia, bulan Ramadan, di mana amal itu digandakan berkali-kali.

Ayuh kita tunjukan kepada mereka, walau jauh, kita peduli tentang kebajikan mereka dan pendidikan anak-anak mereka.” – Wazir.

Demikian harapan dan misi besar seorang anak muda yang ingin menunaikan impian membantu insan lain sejak kecil.  Mungkin ada di antara anda yang terfikir kenapa projek ini hanya dijalankan setahun sekali?

Kawan-kawan, anak muda ini masih belajar. Wazir bukan hanya terikat dengan komitmen dan tanggungjawab sebagai pelajar di tahun 4 kursus perubatan, tetapi juga perlu bertugas sebagai wakil pelajar di Fakulti Perubatan, Hospital Universiti Kebangsaan Malaysia (HUKM), menggerakkan persatuan dan NGO yang didokong oleh beliau di samping aktif bersukan dan kegiatan ko-kurikulum di kampus.

Namun segala kekangan dan tanggungjawab ini tidak menghalang Wazir daripada melaksanakan sendiri misi kebajikan yang pernah beliau impikan sejak kecil.

Itulah sebabnya kenapa secara peribadi saya menyokong usaha beliau ini. Apatah lagi, di bulan yang mulia ini pahala bersedekah itu berlipat ganda besarnya berbanding di bulan-bulan yang lain. Terasa amat rugi jika peluang sebegini tidak direbut.

Bagi anda yang ingin menyumbang tak kira berapa pun jumlahnya hatta RM1, sumbangan boleh dibuat ke akaun Bank Islam 14247010061331 atas nama Deen Dosage.

Untuk pertanyaan lanjut boleh hubungi Wazir di Facebook Page Deen Dosage (sebelum ini dikenali sebagai Dakwah Dosage).

Baca kisah Wazir yang telah kami siarkan pada tahun lepas:  Lihat Bagaimana Lihat Rakan Hidup Susah Sewaktu Kecil Dorong Wazir Menggerakkan Ramadan Voyage of Hope


Misi Buru Jerung Gergasi Yang Mendebarkan Dalam ‘The Meg’

Bayangkan anda sedang berseronok berenang di lautan biru dan secara tiba-tiba muncul seekor ikan jerung purba yang dikhabarkan telah pupus 20 juta tahun lalu menjadikan anda makanannya. The Meg, sebuah filem adaptasi daripada sebuah buku Meg: A Novel of Deep Terror oleh Steve Alten akan membawa anda satu pengalaman yang mengujakan dan mencemaskan untuk anda rasai.

Menjadi keunikkan filem The Meg ini adalah kerana ia mengisahkan sesuatu yang tidak masuk akal, ikan jerung purba sebesar 75 kaki yang dikenali sebagai Megalodon yang disangka hanyalah hidup di zaman purba menyerang sekumpulan penjelajah dan saintis yang meneroka laut dalam kemudian tenggelam di dasar laut.

Ahli penyelamat, Jonas Taylor (Jason Statham) segera diturunkan untuk menyelamatkan mereka sebelum kehabisan oksigen. Misi menyelamat berjaya dilakukan tetapi disebabkan letupan yang berlaku ketika misi menyelamat dijalankan, ia membuka laluan untuk megalodon ke puncak lautan dan ke kemudahan penyelidikan bawah air mereka.

Megalodon itu menyerang kemudahan penyelidikan bawah air mereka dan ianya merupakan satu ancaman terhadap manusia kerana megalodon itu akan menyerang dan menjadikan manusia sebagai mangsanya.

Demi untuk menyelamatkan manusia dari dijadikan mangsa, para penyelidik tersebut berusaha untuk menghalang Megalodon itu. Adakah mereka berjaya menghalang atau mereka terkorban ketika cuba menghalang? Anda kena saksikan sendiri betapa cemasnya keadaan tersebut.

Pada kami filem ini penuh dengan elemen kejutan antaranya ada di satu babak dalam filem ini, para penyelidik gembira sudah dapat membunuh Megaladon ini tapi kemudian diserang oleh Megalodon sebenar membuatkan kami berasa terkejut dengan keadaan tersebut.

Tetapi nampak juga kelemahan pada filem ini. The Meg seperti terlalu berusaha keras untuk memasuki pasaran China kerana jika dilihat dalam filem ini ianya berkisarkan pangkalan penyelidikan di China dan watak yang berbangsa China juga turut diangkat menjadi hero.

Apa pun, filem The Meg menyajikan anda satu pengalaman yang luar biasa dan anda akan merasai detik cemas untuk menyelamatkan diri dari dimakan oleh Megaladon. Saya sendiri terkesan dan mungkin tidak akan pergi ke laut dalam masa terdekat.

Kami memberikan rating 6.5/10 bintang untuk filem ini, jalan cerita filem ini menarik tapi saiz ikan Megalodon ini yang tidak konsisten membuatkan kami sedikit terganggu. Sekejap besar, sekejap kecil. Mana satu saiz sebenar Megalodon ini? Tetapi ia tetap menghiburkan.


Apa Yang Anda Perlu Tahu Tentang Misi Catalonia Mencapai Kemerdekaan

Sekarang ini sedang hangat isu Catalonia yang mahukan kemerdekaan daripada kerajaan Sepanyol. Dalam undian yang dibuat oleh penduduk Catalonia, pada 1 October lalu, sebanyak 90% penduduk Catalonia bersetuju untuk keluar dari Sepanyol dan menjadi sebuah negara yang independent.

Catalonia merangkumi kawasan seluas 32,000 kilometer persegi (lebih kurang sebesar negeri Pahang) yang mempunyai 7.5 juta penduduk. Mereka ini mempunyai bahasa mereka yang tersendiri dikenali sebagai Catalan. Sejak Sepanyol berubah kepada negara demokrasi (1975-1982) Catalonia mempunyai kuasa politik dan budayanya yang tersendiri dan merupakan negara yang banyak menyumbang buat Spain dari segi ekonomi.

Sebelum demokrasi, Catalonia ditindas di bawah pemerintahan General Francisco Franco (1939-1975), di mana di bawah pemerintahannya yang diktator mahu melenyapkan instituisi Catalan dengan menghapuskan bahasa Catalan dalam semua urusan rasmi.

Idea untuk keluar daripada Spain sudah lama dibangkitkan penduduk Catalonia. Sebab utama mereka mahu keluar daripada Sepanyol dapat dilihat daripada 3 aspek utama iaitu ekonomi, politik dan sejarah. Mereka sangat mementingkan cultural identity bangsa Catalonia yang perlu dipelihara supaya ia tidak pupus.

Jadi adakah wilayah Catalonia berhak untuk menuntut kemerdekaan? Mereka layak kerana Catalonia mempunyai bahasa sendiri(bahasa Catalan), mempunyai sejarah tersendiri bernilai 1,000 tahun dan populasi penduduk seperti Switzerland (7.5 juta).

Catalonia adalah salah satu daerah terkaya di Sepanyol; menyumbang 18.8 peratus GDP Sepanyol dibandingkan dengan 17.6 peratus dari Madrid. Walaupun berpisah dengan Sepanyol, ekonomi wilayah Catalonia sangat baik dan dapat menduduki tangga ke-34 di dunia dari segi ekonomi, membuatnya lebih besar daripada Portugal atau Hong Kong.

Dari segi politik pula, walaupun mempunyai kepimpinan tersendiri, mereka berasa tertindas dengan keputusan kerajaan Sepanyol yang menurunkan kuasa kepimpinan wilayah Catalonia. Ditambah lagi dengan faktor kemelesetan ekonomi Sepanyol serta perbelanjaan tahunan dipotong, mereka mahu keluar dan ingin membangunkan ekonomi mereka sendiri.

1 October lalu, satu undian telah dibuat oleh penduduk Catalonia. Referendum yang dibuat menyaksikan 90% daripada 2.26 juta penduduk Catalan mengundi ‘ya’ dan 8 peratus mengundi tidak sementara yang lain tidak turun mengundi. Wilayah Catalan mempunyai 5.3 juta pendundi berdaftar. Referendum yang dibuat penduduk Catalonia ini membuktikan rakyat Catalan sudah bersedia untuk berpisah daripada Sepanyol.

BACA: Ini Cara Barcelona ‘Menghalau’ Kenderaan Daripada Bersesak Di Tengah Bandar

Jadi apakah impak besar yang akan terjadi andai Catalonia berpisah daripada Sepanyol? Yang paling terkesan semestinya ekonomi Sepanyol sendiri. Ekonomi Sepanyol kini pun tidak begitu kuat dan dengan kehilangan Catalonia yang menyumbang 18.8 peratus GDP Sepanyol, pastinya Sepanyol akan lebih tertekan.

Keduanya, adakah Catalonia akan diserap terus ke kesatuan Eropah (EU)? Walaupun ekonomi wilayah Catalonia bagus, ianya bukan tiket terus untuk menyertai EU. Banyak perkara yang perlu diambil kira. Negara yang lebih awal mendapat kemerdekaan seperti Kosovo juga tidak diterima masuk oleh EU. Jika mereka mendapat kemerdekaan, Catalonia perlu bergerak sendiri tanpa bantuan EU dan ianya pasti akan merumitkan keadaan terutamanya dari segi proses imigresen.

Ketiga, segala pembabitan kelab dari wilayah Catalonia akan disisihkan daripada menyertai sebarang pertandingan yang dijalankan di Sepanyol. Yang akan terjejas pastinya kelab bola sepak terkenal Sepanyol, Barcelona. Andai mereka berpisah, tiada lagi aksi El Clasico di La Liga dan Barcelona cuma dapat bertemu Real Madrid hanya di peringkat Champions League.

Barcelona boleh membuat permohonan untuk bermain di La Liga namun ianya agak mustahil kerana hubungan mereka pastinya akan keruh sekiranya Catalonia merdeka. Barca boleh membuat permohonan untuk bermain di liga lain seperti EPL, Serie A, Ligue 1 atau liga lain yang ada di Eropah.

Kini keputusan kemerdekaan ini terletak di tangan parlimen Sepanyol. Referendum ini masih di peringkat awal dan mendapat tentangan daripada kerajaan Sepanyol. Perdana Menteri Sepanyol, Mariano Rajoy tidak akan melepaskan wilayah ini dengan mudah. Beliau akan membuat perjumpaan kabinet tergempar Khamis ini untuk membincangkan tentang masa depan Catalonia dengan lebih lanjut.

Ini hanyalah penerangan secara surface tentang referendum kemerdekaan wilayah Catalonia. Anda boleh terus membaca tentang sejarah wilayah Catalonia ini kerana ianya sangat menarik. Apa pun yang terjadi, diharap perkara ini dapat diselesaikan dengan cara yang terbaik untuk kedua-dua pihak.


Misi Eratkan Jalinan Bakal Satukan Lebih 1,000 Ahli Keluarga

Sambutan Aidilfitri adalah perayaan paling penting serta bermakna buat Muslim di Malaysia dan merayakannya bersama keluarga menjadi satu kemestian.

Suasana meriah pulang ke kampung, berkumpul adik-beradik dan sanak-saudara menjadi kegembiraan yang tidak dapat diungkapkan dan rahmat yang besar di hari raya.

Namun, tidak semua orang berpeluang atau berkemampuan untuk meraikan lebaran bersama keluarga di kampung halaman mereka.

Tahun ini, Eratkan Jalinan dengan Tropicana Twister ingin menyatukan lebih 1,000 individu terpilih bersama keluarga mereka di hari raya.

Tropicana Twister memberi peluang kepada rakyat Malaysia untuk pulang ke kampung halaman dengan 40 tiket penerbangan domestik dua hala, 150 tiket bas sehala dan lebih 800 tiket kereta api sehala (KTMB) untuk lokasi terpilih di Malaysia.

Berikut langkah mudah untuk mengambil bahagian dalam Eratkan Jalinan bersama Tropicana Twister:
1. Layari www.tropicanatwister.my
2. Pilih mod pengangkutan yang ingin dimenangi
3. Jawab dua soalan Tropicana Twister untuk peluang memenangi tiket pulang ke kampung

Peraduan bermula dari sekarang hingga 19 April 2023. Jangan lepaskan peluang ini!

Eratkan Jalinan bersama Tropicana Twister yang mengandungi Vitamin C. Vitamin C menyokong sistem imun anda. Sertai sekarang untuk peluang pulang beraya!

Untuk maklumat lanjut, layari http://www.tropicanatwister.my.


Misi ‘Jihad’ Dipertikai, Caprice Jawab Persoalan Netizen Rakam Muzik Video Di Timur Tengah

Sebut mengenai Caprice pasti ramai yang cukup mengenalinya. Tampil dengan pelbagai kontroversi sejak berada sejak beberapa bulan terakhir ini dalam misi untuk memasuki Gaza membuatkan ramai mengikuti perkembangan beliau.

Pada minggu ini, beliau sekali lagi menjadi bualan netizen apabila beliau yang disangka menjalankan misi kemanusiaan tampil dengan sebuah teaser muzik video menaiki Range Rover di padang pasir.

A post shared by Caprice (@capriceofficial)

Terbaharu, penyanyi lagu Xde Hal Bro ini dilaporkan telah berjaya menjejakkan kaki di Malaysia setelah hampir dua bulan di Timur Tengah. Beliau juga turut membuka ruangan soalan buat para netizen di Instagram di mana beliau dihujani dengan pelbagai soalan menarik.

Antara soalan yang menarik perhatian ramai sudah pastinya soalan kiriman seorang netizen yang bertanyakan tujuan beliau ke Timur Tengah untuk menghasilkan muzik video.

Soalan tersebut nyata dipilih Caprice di mana beliau memilih pendekatan yang sama pernah dilakukan beliau di Malaysia iaitu dengan menghasilkan lagu dan muzik video untuk menarik perhatian anak muda. Strategi ini dikatakan telah digunakan beliau menerusi lagu Koyak yang dibawakan oleh beliau bersama Meerfly.

Caprice turut memaklumkan usaha jihad bakal dilakukan setelah beliau berjaya mendapat perhatian anak muda di Timur Tengah.

Dimaklumkan tujuan muzik video terbaru beliau bukannya disasarkan buat penonton di Malaysia sebaliknya beliau mensasarkan penonton di Timur Tengah. Berikut merupakan soal jawab dikongsikan Caprice pada Instagram beliau.

Melalui perkongsian di Instagram Stories, Caprice juga turut mengakui beliau tidak terkesan dengan hinaan dan makian netizen.

Muzik video Tiger of Al-Quds dilaporkan bakal dilancarkan secara rasmi pada 10 Oktober 2021 ini dan dijangka bakal menjadi titik mula Caprice untuk berjihad selepas berjaya menjalin hubungan Kedutaan Palestin serta rakan-rakan di Palestin dan Jordan.

Ketahui lebih lanjut mengenai isu Caprice yang memuat naik muzik video menaiki Range Rover di padang pasir sehingga mencetus pertikaian netizen.

Naik Range Rover Di Padang Pasir Untuk Muzik Video, ‘Jihad’ Caprice Cetus Pertikaian Netizen

Mahu ‘Selamatkan’ Rakyat, China Haramkan Selebriti Lelaki Berpewatakan Feminin Muncul Di TV

Wanita Ini Lukis Stesen KTM Guna Microsoft Excel, Hasilnya Buat Netizen Tergamam


8 Meja Makan Designer Boleh Laras Yang Jimat Ruang

Meja makan adalah di antara perabot yang mengambil ruang yang besar. Lebar dan panjangnya kadang-kala tidak bersesuaian dengan saiz rumah yang diduduki. Buat keluarga kecil, pasti keliru sama ada menyediakan meja makan yang kecil sahaja, atau lebih besar, untuk kegunaan apabila tetamu datang berkunjung.

Jangan risau, kerana teknologi zaman sekarang sudah berupaya mencipta meja makan yang boleh dilipat (foldable) atau dilaraskan (extendable) dengan mudah. Apa yang lebih menarik, meja makan ini dicipta oleh designer terkenal dalam rekaan yang chic.

Mungkin kita belum mampu membelinya sekarang, tetapi apabila teknologi menjadi semakin murah, dan rekaan ini semakin tersebar ke seluruh dunia, kita mungkin dapat menggunakannya, 10 tahun dari sekarang.

Mari lihat 8 meja boleh laras yang hebat dari Ozzio ini:

1. Ozzio – Meja konsol boleh laras Golia

Meja konsol boleh laras, dengan permukaan dan struktur kayu, serta mekanisma aluminium teleskopik dan kaki gelongsor untuk membukanya.

Meja ini pernah dipaparkan dalam artikel kami tentang rumah akan datang di bawah:

Baca lebih lanjut tentang meja Ozzio Golia di sini.

Meja konsol boleh laras, dari struktur MDF dengan kemasan lacquer dan cat melamin, serta permukaan dan kaki diperbuat daripada kaca atau permukaan batu. Mekanisma teleskopik aluminium dengan kaki kayu gelungsur menyokong mekanisma boleh laras apabila dibuka.

Meja konsol boleh laras dengan 3 sambungan, satu bahagian yang boleh dilipat dengan panjang 34 cm, rangka kayu, permukaan kayu dan mekanisma aluminium teleskopik.

Meja boleh ubah dengan rangka besi, boleh diubah daripada ketinggian sebanyak 23 cm menjadi 76 cm, dengan permukaan melamin doubling.

Meja kopi dengan permukaan kaca ini boleh dilaraskan kepada 2 ketinggian iaitu 25 cm dan 56 cm. Ia datang dengan mekanisma self-braking dan gas-lifting. Terdapat juga produk meja ini yang datang dengan sistem LED.

Meja  makan ini datang dengan rangka aluminium, mekanisma teleskopik, serta permukaan kayu dan aluminium.

Meja  boleh ubah dengan rangka besi, boleh dilaraskan dari ketinggian 25 cm sehingga 84 cm menggunakan sistem gas, rangka dan permukaan kaca, serta bahagian dalam dicat dengan melamin.

Meja boleh ubah dengan rangka “kaca” aluminium atau besi, dua ketinggian iaitu dari 43 cm kepada 82 cm yang dilaraskan menggunakan elektrik, permukaan kaca, extension (sambungan) gelungsur. Variasinya juga dilengkapi dengan sistem LED.

LIKE dan FOLLOW Vocket di Facebook serta Instagram


Misi Ke Marikh Tahun 2024, NASA ‘Benarkan’ Angkasawan Jadi Kanibalisme

Misi NASA ke Marikh pada tahun 2024 adalah misi yang sangat berisiko bagi angkasawan. Terdapat beberapa senario yang dilakukan oleh angkasawan sekiranya beberapa anak kapal mereka mati semasa dalam perjalanan ke Marikh atau ketika berada di planet merah terbabit.

Pakar mengatakan mayat angkasawan yang meninggal dunia semasa Misi NASA 2024 di Marikh boleh dimakan oleh anak kapal yang lain atau mayat mereka akan dibiarkan terapung di angkasa untuk ‘dikebumikan’ di atmosfer untuk selamanya.

Persoalan ini hadir selepas beberapa pakar menyatakan bahawa angkasawan yang terlibat dalam misi ke Marikh pada 2024 akan berisiko tinggi untuk kehilangan nyawa. Di atas sebab itu, NASA sedang mengkaji beberapa senario yang lebih bertanggungjawab bagi menguruskan mayat mereka ketika di planet merah terbabit.

Menurut beberapa laporan media, dipercayai bahawa 21 orang telah kehilangan nyawa sejak misi angkasa pertama 60 tahun yang lalu dijalankan. Saat ini agensi angkasa NASA sedang bersiap untuk misi manusia pertama ke Marikh dan ini dilihat bakal meningkatkan jumlah kematian para angkasawan.

Untuk misi ke planet merah tersebut, para angkasawan akan menghabiskan tujuh bulan di dalam kapsul. Kaedah ini sangat berisiko kerana ia belum pernah dilakukan oleh manusia. Setelah berjaya bertahan selama tujuh bulan, para angkasawan perlu menyiapkan diri untuk berurusan dengan persekitaran Marikh yang sukar dan tidak mempunyai kehidupan seperti Bumi.

Jika salah seorang anak kapal meninggal dunia di sana, NASA memerlukan beberapa bulan atau tahun sebelum jenazah dikembalikan ke Bumi. Atas sebab itu, pakar mencadangkan beberapa cara untuk membuang mayat angkawasan terbabit jika sesuatu yang buruk berlaku.

Antara cara yang paling brutal atau ganas adalah para angkasawan dibenarkan untuk memakan mayat angkasawan yang lain. Atau cara lain yang lebih hormat adalah dengan melepaskan mayat mereka ke ruang angkasa.

‘Rover’ bersejarah NASA di Marikh dikawal oleh saintis ini di rumahnya sahaja. Klik pautan di bawah untuk membaca.

‘Rover’ Bersejarah NASA Di Marikh Dikawal Oleh Saintis Ini Di Rumahnya Sahaja

NASA Kaji Asteroid Gergasi Yang Bernilai RM41,563,418,211,000,000,000

Ilmuwan Dakwa ‘Zombie’ Wujud, Ada Dalam Diri Manusia Dan Bakal Hidup Setelah Mati


Akhirnya Inilah Yang Terjadi Kepada Misi Membawa Nama Malaysia Dalam Kajian Aeroangkasa

Tahun lepas, saya berpeluang berkenalan dengan seorang insan yang hebat. Ianya bermula dengan satu artikel berkenaan perlumbaan ke bulan, Google Lunar XPRIZE atau GLXP, di mana 2016, merupakan tahun ke-8 pertandingan ini berjalan.

Daripada 16 pasukan, yang menarik, ada satu (dan satu-satunya pasukan) yang mewakili Asia Tenggara. Ia bukan pasukan Singapura atau Indonesia.

Ia pasukan dari Malaysia yang diwakili Independence-X (atau IDXA) yang diterajui saudara Izmir Yamin.

IDXA adalah satu-satunya pasukan yang sedang bersaing, ‘head-to-head’, dengan pasukan-pasukan lain dari negara peneraju aeroangkasa seperti Amerika Syarikat, Jepun dan India.

Saya tak lepaskan peluang untuk berjumpa saudara Izmir.

Hey, this is history in the making for Malaysia man. Bukan hari-hari kita berjumpa ‘rocket scientist’ dan insan yang boleh membuat pengiraan ‘moon landing trajectory’.

Semasa saya berjumpa beliau, setelah berbual lebih kurang 3 jam, input yang saya terima adalah terlalu besar dan terlalu banyak untuk ruangan Facebook ini.

Yang pasti, apa yang beliau dan pasukan IDXA sedang lakukan, adalah sesuatu yang sangat besar skalanya, lagi besar manfaatnya kepada negara Malaysia serta rakyatnya.

Ia bukan sekadar mencipta dan melancarkan roket. Ia bukan sekadar menghantar sebuah prob ke bulan.

Ia berkenaan keselamatan, komunikasi, teknologi dan inovasi, sains dan matematik, informasi, pertahanan dan kedaulatan negara. Ia berkenaan permaknaan sebenar kemerdekaan.

2 hari lepas, pada tanggal 24 Januari, Google telah mengeluarkan senarai rasmi 5 pasukan yang masih berada di dalam perlumbaan ini. 5 pasukan ini adalah:

1. MoonExpress (USA)
2. Synergy Moon (USA)
3. SpaceIL (Israel)
4. Team Indus (India)
5. Hakuto (Jepun)

Kalian boleh semak di link berikut senarai di atas: Lunar.xprize.org

Tiada nama Henry. Tiada nama IDXA. Tiada nama Malaysia. Di atas kertas, pasukan IDXA dengan probnya yang bernama Henry, telah tiada.

Adakah IDXA terkeluar kerana gagal mencapai kepakaran dan teknologi yang diperlukan? Malangnya, tidak.

Jika tak capai, masakan NASA dan penguatkuasa pelancaran memberikan kelulusan. Jika tak capai masakan Google membenarkan IDXA terus berada di dalam pertandingan. Jika tak capai, masakan Synergy Moon, pasukan dari Amerika Syarikat membantu IDXA untuk kekal di dalam perlumbaan ini dengan membuat satu usahasama.

Yes, you read it right.  Team IDXA now is in partnership with Synergy Moon, who is kind enough to reach out a helping hand. Or maybe they just know the potential of IDXA, just like Singapore and many other countries who tries to persuade Izmir and IDXA to fly to the moon under their flag.

Berita ini, di dalam ia menduka-citakan, saya nak mengucapkan tahniah kepada pasukan IDXA dan sahabat saya, Izmir Yamin, kerana:

1. Menjadi satu pasukan yang cukup penting dan hebat, satu pasukan yang gah, sehingga dunia luar memandang tinggi anda dan berlumba-lumba untuk membantu menjayakan misi ini.

2.  Kerana terus kekal membawa aspirasi untuk menjayakan misi ini di bawah nama negara walaupun tidak mendapat bantuan dan sokongan daripada kerajaan, GLC mahupun korporat.

Saya dan team Patriots, serta mereka yang berimpian melihat negara ini maju dan merdeka dalam permaknaan sebenar-benarnya merdeka, akan sentiasa menyokong dan membantu anda dalam apa juga daya dan upaya kami.

Saya juga ingin mengucapkan terima kasih kepada pasukan IDXA, kerana tanpa usaha anda di dalam pertandingan ini, saya tidak akan kenal pasukan MySat, sebuah pasukan yang mencipta satelit nano dari USM,.

Saya tak akan kenal pasukan UiTM Eco-Planet, saya tak akan kenal 3 orang anak muda yang setiap satunya membuat ‘military standard circuit-board’ yang hebat, ‘cyber-security’ yang setanding Amerika dan Israel, dan stesen janakuasa hydrogen fuel-cell.

Tanpa anda, saya tak kenal mereka yang hebat-hebat ini.

Dan mungkin akan datang akan lebih ramai yang akan memunculkan diri, dan lebih ramai anak muda yang terinspirasi dari kisah ini akan mula berani menceburkan diri.

Towards a spacefaring nation. Towards spearheading Malaysia’s 4th industrial revolution. Moving forward as one.


Misi Menyelamat Pasukan Elon Musk Hanyalah Untuk Mencari Publisiti

Disaat orang ramai panik dalam usaha menyelamat kanak-kanak di Gua Thang Luang, Elon Musk hadir tepat pada waktunya bagi ‘membantu’ menyelamat mangsa menggunakan teknologi dan kelengkapan syarikatnya. Semuanya bermula apabila terdapat seorang individu memohon pertolongan Elon Musk di Twitter.

Melalui perbincangan Elon Musk di Twitter, beliau turut mengeluarkan solusi disamping mengarahkan pasukannya ke Thailand serta merta dalam usaha mengeluarkan kanak-kanak dari Gua Thuang Luang.

Just returned from Cave 3. Mini-sub is ready if needed. It is made of rocket parts & named Wild Boar after kids’ soccer team. Leaving here in case it may be useful in the future. Thailand is so beautiful. pic.twitter.com/EHNh8ydaTT

Tidak hanya mengarah para pasukan, Elon Musk turut hadir hari berikutnya bagi membantu para pasukan dengan lebih lanjut. Apa yang dilakukan Elon Musk ini secara tidak langsung berjaya mendapat perhatian dunia dan liputan media berikutan sikapnya yang mahu ‘membantu’ orang ramai.

Dalam pada itu, sikap yang ditunjukkan Elon Musk serta pasukan ini nampaknya tidak disenangi oleh salah seorang penyelamat yang terlibat. Melalui video yang dikeluarkan, beliau berpendapat apa yang ditunjukkan Elon Musk hanyalah sekadar ‘PR stunt’ atau gimik semata-mata.

Beliau turut mengatakan penggunaan submarine keluaran Elon Musk yang dikatakan sangat inovatif sangatlah tidak bersesuaian dengan situasi sebenar malah bakal gagal untuk digunakan sejak daripada 50 meter perjalanan ke gua. Walaubagaimanapun, kapal selam mini keluaran Elon Musk ini masih lagi releven untuk digunakan pada masa akan datang.

Anda boleh tonton video dibawah untuk mengetahui dengan lebih lanjut mengenai ‘gimik’ Elon Musk daripada salah seorang penyelamat yang terlibat. Sekiranya benar, adakah Elon Musk sengaja turun padang hanya untuk meraih perhatian dunia semata-mata?


Misi Menyelamat Penuh Debaran Dalam ‘Hunter Killer’

Apa yang akan terjadi jika anda gabungkan pelakon 300, Gerard Butler dan produser filem Fast & Furious dalam satu filem? Terhasilkah filem ‘Hunter Killer’ ini.

Berdasarkan novel Firing Point oleh George Wallace, Hunter Killer mengisahkan Butler sebagai Captain Joe Glass melaksanakan misi sulit untuk menyelamatkan presiden Russia daripada satu kumpulan yang cuba menjatuhkan pemerintahan beliau.

Captain Glass bersama pasukan NAVY Seals terbaik dari Amerika Syarikat akan melaksanakan misi menyelamat berkenaan bagi mengelak perang dunia Ke-3. Jika ada Gerard Butler, kami sokong. Akan berada di pawagam 25 Oktober depan.

Fast & Furious + Olympus Has Fallen = HUNTER KILLER blockbuster!

Filem aksi hebat rancak blockbuster Gerard Butler, HUNTER KILLER. Pergghh! Mengegarkan pawagam seluruh negara pada 25 Oktober!


Bagaimana Pemuda Ini Ubah Diri Daripada Kembara Jalanan Kepada Misi Kemanusiaan

Sekali imbas tubuh kurus, rambut panjang ini adakala macam homeless. Ditambah dengan gaya hobo beliau melengkapkan lagi penampilan homeless pemuda berusia 24 tahun ini.

Tapi itulah identiti Khairul Jamain atau lebih senang dipanggil KJ sejak dia ambil keputusan berhenti kerja dan keluar mengembara sejak hampir 2 tahun lepas.

Namun beberapa minggu lepas, status KJ di media sosial sudah mula berubah. Jika dulu catatan dan perkongsian beliau hanya tentang kembara, atau sesekali tentang NGO yang disertai tapi kini lain pula.

Siapa sangka mamat hobo ini rupanya dalam diam memohon untuk sertai misi kemanusiaan ke Benua Afrika di bawah anjuran MyCorps.

Saya cuba menyelami apakah yang mendorong KJ untuk terlibat di dalam misi kemanusian diperingkat antarabangsa ini?

“Sebenarnya, penyertaan ini adalah penyertaan last minute. Dr Paan yang mendesak saya untuk menjadi sukarelawan MyCorps. Dr Paan bagi tahu program ni bagus untuk membangunkan soft skill  kerana saya mengembara sambil buat kerja-kerja volunteerism.”

Bagi KJ sendiri, pada awalnya dia kurang berminat untuk melibatkan diri dalam program sebegini. Tetapi setelah 2 minggu berada dalam latihan, KJ mulai sedar program seperti ini sepatutnya sudah lama dianjurkan untuk orang muda di negara ini.

“Program MyCorps ini bukan mahu mencipta sukarelawan, tetapi mereka mahu mencipta volunteer’s leaders. Bila tamat program, segala ilmu dan pengalaman yang diperolehi mampu disumbangkan semula kepada masyarakat dan komuniti setempat.”

Apa yang lebih menarik, semua peserta yang dipilih oleh MyCorps terdiri daripada anak muda yang mempunyai latar belakang berbeza tetapi berjaya dalam bidang masing-masing seperti arkitek, videographer, photograper, doktor, usahawan, pengasas NGO dan banyak lagi.

Bagaimana pula dengan misi peribadi KJ. Ujar anak muda ini, melalui misi sebegini banyak yang dapat dipelajari untuk kegunaan di masa depan.

“Segala apa yang boleh dipelajari daripada program ini dan sewaktu 2 bulan di lapangan di Kenya nanti akan dibawa Malaysia. Selesai program ini saya akan ke Semporna, Sabah  untuk meneruskan misi saya bersama NGO 1moment4them serta Teach For The Need (TFTN) untuk projek sosial enterprise yang bertujuan membantu golongan stateless di Semporna.”

Banyak yang ingin disumbangkan oleh KJ apabila selesai misi MyCorps di Afrika nanti. Tumpuan utama beliau di Semporna sekembali daripada misi MyCorps adalah dalam pembangunan ekonomi, pendidikan dan juga projek sustainable eco-tourism.

“Ini adalah tujuan sebenar kenapa saya mahu sertai program sukarelawan anjuran MyCorps dan dan yakin terpilih untuk pergi ke Afrika.”

Antara skill yang diterima sepanjang latihan di MyCorps adalah bagaimana mengumpul dana berdasarkan target yang telah ditetapkan. Bagi misi bantuan ke Afrika ini, menurutu KJ mereka perlu mengumpul dana sebanyak RM5000.

Semua hasil kutipan akan disalurkan kepada penduduk di lokasi kerja sukarelawan yang bakal dijalankan di Afrika nanti.

Jumlah terkumpul setakat ini adalah RM1500 dan mereka masih memerlukan sumbangan sebanyak RM3500 untuk mencukupkan target.

Bagi anda yang ingin menyumbang, sumbangan boleh dibuat kepada:

Name : Yayasan Pusat Belia Antarabangsa.
No Acc : MBB 0141 3242 4724 (Maybank)
Reference code : MCAfrica
Email : [email protected]

Sila maklumkan kepada di akaun Facebook KJ atau email kepada alamat email di atas selepas pindahan transaksi sumbangan dilakukan.

Tak kira berapa jumlah sumbangan anda, sama ada besar atau kecil semuanya diterima dengan lapang dada. Tarikh akhir kutipan dana adalah pada 31 Dec 2017.

Dengarnya kalau target dana berjaya dicapai KJ nak potong rambut dan buat live di Facebook. Good luck KJ dan pasukan.

Sehingga kini melalui projek anjuran MyCorps, banyak bakat dan keupayaan anak muda tempatan telah berjaya diketengahkan di peringkat antarabangsa. Antaranya adalah Bagaimana Projek LimbX Pimpinan Anak Malaysia Harumkan Negara Di Sri Lanka ini.


Bagaimana Projek LimbX Pimpinan Anak Malaysia Harumkan Negara Di Sri Lanka

Perang saudara di Sri Lanka yang berlangsung selama 26 tahun telah tamat sejak tahun 2009. Namun kesan pasca perangan masih ditanggung oleh sebahagian besar rakyat negara ini, terutama bagi mereka yang telah hilang anggota badan sewaktu perang meletus.

Dan pada tahun ini, MyCorps telah memilih Sri Lanka sebagai salah satu negara yang menerima program bantuan di bawah Misi Bantuan Kemanusiaan MyCorps 2017.

Apa yang menarik di sebalik misi kemanusiaan ini adalah keterlibatan secara langsung 5 sukarelawan muda MyCorps dalam melaksanakan dan menyediakan tangan palsu kepada mangsa pasca perang melalui teknologi 3D Printer.

Vocket telah berjaya mendapatkan kisah belakang tabir tentang projek ini daripada Hariz Hazwan Zarir, yang merupakan ketua projek. Graduan perubatan daripada universiti di Jordan ini juga merupakan antara penggerak utama bagi memastikan projek ini berjaya dilaksanakan.

Vocket: Bagaimana dan apakah yang mencetuskan idea ini hingga akhirnya ia berjaya dimulakan

Hariz: Saya memang selalu mengikuti perkembangan teknologi terbaru. Dan saya pernah terbaca tentang tangan palsu yang dibuat menggunakan mesin 3D printer adalah lebih ekonomikal dan ringan.

Dan baru-baru ini saya ke kawasan pasca-perang Sri Lanka untuk tujuan misi kemanusiaan dan pembangunan masyarakat selepas perang di bawah satu program bernama MyCorps.

Dan logik mudah saya berkata, apabila adanya perang, pasti ada golongan yang tercedera akibat peperangan dan pastinya ada ramai yang kehilangan anggota tubuh badan. Jadi, apabila saya tiba di sana, saya memutuskan untuk mengkaji secara lebih dalam akan anggapan saya ini.

Kami cuba melawat sebanyak mungkin badan-badan dan klinik yang menyediakan khidmat prostetik (tangan palsu) kepada masyarakat dan cuba menemui seramai mungkin pesakit. Dan angkanya memang sangat tinggi.

Angka rasmi jumlah mereka yang kehilangan anggota tubuh badan di seluruh Sri Lanka adalah 160,000 orang dan angka tersebut meningkat sedikit demi sedikit akibat jerangkap samar yang masih belum meletup. Dan saya ada juga menemui pesakit yang putus kedua-dua tangannya kerana beliau di dalam kumpulan mengesan jerangkap samar.

Dan sepanjang penyelidikan saya, saya mendapati upper limb prosthetics (tangan palsu) agak tidak cukup efisien dari segi pembuatan. Malahan hampir kesemua pesakit tidak menggunakannya. Antara faktor yang menyebabkan keadaan ini kerana ianya berat, dan tidak berfungsi.

Tangan palsu jenis ini juga mahal dan mengambil masa yang lama untuk dibuat. Juga tak semua kes boleh diselesaikan dengan proses konvensional. Tapi melalui  3D printer, banyak kekangan melalui kaedah konvensional boleh diatasi.

Malah di seluruh dunia, menurut data WHO, hanya 5% orang sahaja yang mempunyai akses kepada penjagaan prostetik. Dari situ, saya yakin, ia adalah satu lapangan yang sangat berbaloi untuk saya terokai dan tumpukan pehatian. Dan saya pasti ini satu peluang yang mesti saya cuba agar dapat membantu kehidupan orang-orang di sini menjadi lebih baik.

Dan memandangkan saya orang luar, tidak lama di sana dan ada cita-cita yang sedikit besar, saya perlu mencari langkah yang sesuai untuk memberi lebih impak.

Maka lahirlah Projek LimbX sebagai suatu conversation starter, proof of concept, community building kepada prosthetics care provider yang diharapkan membentuk ripple effect. Mereka diletakkan dalam immersive experiential learning in multidisciplinary settings.

Dan hasil dari Projek LimbX, tertubuhlah Center for Prosthetics di University of Jaffna.

Vocket: Adakah Hariz adalah ketua projek ini?

Hariz: Ya, saya lead dan projek ini merupakan brainchild saya. Tapi di waktu yang sama saya mendapat sokongan penuh dari pelbagai pihak untuk memastikan ianya berjaya.

Sokongan tak berbelah bagi telah saya terima dari ahli kumpulan saya yang terdiri daripada Anis, Mira, Hafizah dan Rajiv, pihak MyCorps, pihak MyCro – syarikat 3D printer anak muda tempatan, Badrul Hisham, Adam Tan, Dr. Adam Arabian, pihak LimbForge, pihak University of Jaffna dan ramai lagi yang menyokong usaha ini.

Vocket: Di bahagian mana Sri Lanka projek ini dijalankan.

Hariz: Lokasi workshop dan pusat kami adalah di Fakulti Kejuruteraan Universiti of Jaffna, di Kilinochchi, kawasan perang terakhir di Sri Lanka yang tamat 8 tahun lepas.

Di sini terdapat sebahagian besar mereka yang baru sahaja mengalami kecederaan perang. Dan pekan Kilinochchi yang kini hanyalah sebatang jalan sahaja dan tidak wujud 8 tahun lalu.

Tapi, cangkupan dan rangkaian klinik kami meliputi seluruh utara Sri Lanka. Klinik kami akan menjadi klinik rujukan dan pusat kajian prostetik bagi kawasan utara negara ini.  Dan pada masa ini, kami sedang menandatangani perjanjian dengan kesemua badan yang memberikan khidmat prostetik di sini.

Dan sebenarnya kami menemui fakulti kejuruteraan tersebut by luck kerana kampus utama universiti tersebut terletak di Jaffna, 2 jam dari Kilinochchi. Kami bergegas ke sana dengan menaiki tuktuk di tengah hujan di petang hari setelah mengetahui fakulti kejuruteraan ada di situ semata-mata untuk mencuba nasib mencari pelajar kejuruteraan mekanikal yang ingin menyertai workshop kami.

Berkebetulan head of department Fakulti Kejuruteraan masih belum balik ke rumah walaupun sudah tamat waktu bekerja. Dan dari situ kami mula berbincang.

Vocket: Selain MyCorps, adakah program ini turut ditaja oleh pihak atau badan lain?

Hariz: Bagi projek workshop LimbX dan proof of concept, wakil pihak MyCro, syarikat 3D printer tempatan yang diterbangkan dari Malaysia menaja workshop tersebut dan menyediakan kepakaran berkenaan 3D printer.

Selain itu, of course dari MyCorps sendiri. Pada peringkat kedua penubuhan pusat prostetik, kami mendapat sokongan kewangan dari MyCorps dan juga geran dari kerajaan Sri Lanka. Pihak LimbForge juga menaja kami dalam bentuk teknologi mereka.

Vocket: Bagaimana pula dari segi dana untuk menjayakan projek ini?

Hariz: Dana awal tentunya dari MyCorps. Dan pada peringkat kedua, kami berjaya memenangi geran tambahan daripada pihak MyCorps. Dan juga, seperti yang dah dinyatakan, kami juga menerima dana daripada pihak kerajaan Sri Lanka.

Kami juga telah mendapat gran sebanyak RM 240,000 dari kerajaan Sri Lanka untuk fasa pertama dan kami mensasarkan penerimaan dana sebanyak RM 1.5 juta pada fasa seterusnya di awal tahun hadapan daripada Kementerian Perdamaian dan Rehabilitasi Sri Lanka.

Vocket: Apakah ada halangan dan cabaran untuk merealisasikan projek ini?

Hariz: Sudah tentunya ada. Tiada perkara yang tiada cabaran di dalam dunia ini. Kami merupakan orang luar yang tidak mengenali sesiapa di sana, masih muda dan punya masa dan sumber yang terhad.

Jadi pertamanya adalah agak sukar untuk mencari orang yang betul dan meyakinkan mereka akan idea tersebut. Kami menemui begitu ramai orang termasuklah dari Kementerian Kesihatan di sana, pakar bedah, profesor-profesor, NGO-NGO dan juga pesakit-pesakit.

Ada antara mereka yang skeptikal dan menyatakan keraguan mereka tapi bagi saya itu adalah reaksi normal. Jika saya berada di tempat mereka, kemungkinan besar saya juga akan memberikan respon yang sama.

Sebagai orang asing yang ingin memberi bantuan, kami hanya perlu dengar dan cuba fahami kebimbangan serta keraguan mereka, pertimbangkan dan jika tidak berjaya, cuba lagi dengan pihak seterusnya.

Kedua adalah masa yang sangat terhad. Pergerakan kami di sana tak semudah di Malaysia. Untuk ke satu-satu tempat, ia mengambil masa yang agak lama. Juga, ada isu komunikasi.

Namun syukur, things work out well in the end and people were very happy.

Vocket: Bagaimana penerimaan penduduk setempat dengan project ini.

Hariz: Salah satu perkara yang tak akan saya dapat lupakan adalah bila salah seorang lelaki yang paling saya segani dalam hidup kerana kredibilitinya, Prof. Chelvakumar, yang merupakan seorang profesor pelawat di sana datang kepada saya di tengah-tengah workshop dan menangis terharu.

Kata beliau, “this is the best thing I have seen in my stay here for the past months. Your help goes straight to the people.”

Dan oh, Prof Chelvakumar pernah mengetuai pasukan penyelidik NASA, menjadi CEO hospital di LA, pernah menjadi diplomat yang menyampaikan mesej di antara Presiden Sri Lanka dengan Ketua Jeneral Tamil Tigers ketika waktu perang dan pelbagai lagi. Anda boleh google the rest tentang beliau.

Vocket: Bagaimana pula sambutan atau sokongan daripada kerajaan Sri Lanka sendiri dengan projek ini?

Hariz: Kami mendapat kelulusan kewangan dalam masa yang sangat singkat. Rasanya ini adalah satu bentuk sokongan yang baik. Tambahan pula projek ini merupakan salah satu fokus kawasan yang difokuskan untuk pembangunan oleh kerajaan mereka.

Vocket: Apa pula perancangan masa depan atau next step untuk projek ini

Hariz: Pusat Prostetik Universiti of Jaffna dijangkakan akan mula mengambil pesakit pada bulan Januari tahun depan. Kami akan turut menambah kolaborasi dengan pihak lain yang lebih berpengalaman dalam 3D printer prosthetics di seluruh dunia untuk pertukaran kepakaran dan ilmu. Beberapa universiti dan profesor pakar telahpun bersetuju.

Turut akan ditambah juga adalah teknologi konvensional untuk menampung kekurangan yang ada pada prostetik yang hanya dicipta menggunakan 3D printer sahaja.

Dan pembinaan teknologi prostetik baru yang lebih baik dan cost-effective bagi kegunaan orang lain di seluruh dunia kini juga berada dalam senarai perancangan.

Kami turut merancang untuk menyertai komuniti prosthetics care delivery di peringkat global dan berharap satu hari nanti kami akan menjadi salah satu daripada mereka yang pakar dalam bidang ini. Tapi apa yang kami rancang ini mungkin hanya akan terlaksana dalam 5 tahun lagi.

Vocket: Secara peribadi, adakah projek ini dikira berjaya bagi Hariz?

Hariz:  Masih terlalu awal untuk saya komen. Tapi menurut roadmap yang kami lakarkan bersama Dr. Adam Arabian, penasihat projek dan juga pakar teknologi kemanusiaan antarabangsa, dan mereka yang akan turut menyertai fakulti sebagai pensyarah pelawat, tak mustahil untuk Center for Prosthetics menjadi salah satu pusat yang mengeluarkan tenaga pakar prostetik di peringkat antarabangsa terutama bagi 3D printed dalam masa 5 tahun lagi.

Dan menurut Grace Mastalli, CEO LimbForge, Center of Prosthetics merupakan partner pertama mereka yang mempunyai pasukan yang paling dinamik – yang merangkumi berbagai bidang dari jurutera mekanikal, sehinggalah ke prosthesists, ke fisioterapis dan juga pakar bedah yang akan menyumbang kepada pusat tersebut dan ini adalah by design, terhasil daripada Project LimbX.

Apa yang saya harapkan, dengan asas yang dibina di Center for Prosthetics ini, perjalanan akan menjadi lebih mudah untuk mencapai matlamat utama kami iaitu memberi dan memperbaiki kehidupan pesakit bukan sahaja di Sri Lanka, malah di seluruh dunia. Ia sebenarnya adalah satu titik permulaan bagi kami untuk perjalanan yang lebih jauh.

Untuk pengetahuan, Hariz juga pernah travel ke USA dan Beri Makan Gelandangan Di Sana. Anda boleh baca pengalaman Hariz di sini.


Pasukan Pertama Olimpik Yang Bertanding Tanpa Perlu Sorakan Anda Ini Bawa Satu Misi Besar

Seriously pasukan ini yang dianggotai 10 orang bertanding bukan untuk mendapatkan sorakan anda mahupun pingat. Mereka hanya mahu anda sedar sesuatu yang begitu penting bagi orang seperti mereka.

Ia selari dengan tujuan utama International Olympic Committee (IOC) menubuhkan pasukan ini iaitu menyedarkan warga dunia dengan krisis pelarian yang sedang berlaku sekarang, terutama di Eropah.

10 orang pelarian dari pelbagai negara telah disatukan di bawah satu pasukan yang dinamakan Refugee Olympic Team dengan kod pengenalan ROT.

Misi besar IOC dan ROT, ialah menyedarkan masyarakat dunia dengan mengetengahkan krisis pelarian dan menunjukkan solidariti kepada semua pelarian di seluruh dunia.

Ia adalah satu simbol harapan kepada pelarian sedunia dan membawa perhatian dunia kepada krisis pelarian apabila ROT mengambil bahagian di dalam Olympic Games Rio 2016 ini.

Sejajar itu, United Nations Refugee Agency telah memilih pelarian Syria Ibrahim Al-Hussein yang berada di Athens, Greece membawa obor Olimpik dalam torch relay melalui kem pelarian Eleonas dan kem pendatang asing.

1. Chef de Mission: Tegla Loroupe (Kenya) – bekas atlit Olimpik dan pemegang rekod dunia marathon
2. Deputy Chef de Mission: Isabela Mazao (Brazil)
3. 5 jurulatih
4. 5 pegawai kumpulan
5. 10 atlit

1. Rami Anis (L): negara asal – Syria; host NOC – Belgium; sukan – renang.
2. Yiech Pur Biel (L): negara asal – Sudan Selatan; host NOC – Kenya; sukan – athletics, 800m
3. James Nyang Chiengjiek (L): negara asal – Sudan Selatan; host NOC – Kenya; sukan – athletics, 400m
4. Yonas Kinde (L): negara asal – Ethiopia; host NOC – Luxembourg; sukan – athletics, marathon
5. Anjelina Nada Lohalith (P): negara asal – Sudan Selatan; host NOC – Kenya; sukan – athletics, 1500m
6. Rose Nathike Lokonyen (P): negara asal – Sudan Selatan; host NOC – Kenya; sukan – athletics, 800m
7. Paulo Amotun Lokoro (L): negara asal – Sudan Selatan; host NOC – Kenya; sukan – athletics, 1500m
8. Yolande Bukasa Mabika (P): negara asal – Republik Demokratik Congo; host NOC – Brazil; sukan – judo, 70kg
9. Yusra Mardini (P): negara asal; Syria; host NOC – Jerman; sukan – renang
10. Popole Misenga (L): negara asal – Democratic Republic of the Congo; host NOC – Brazil; sukan – judo, 90kg

Kata-kata Presiden IOC, Thomas Bach berkenaan komposisi pasukan ROT yang terdiri daripada 6 lelaki dan 4 perempuan dari 4 buah negara:

“Pelarian-pelarian ini tidak mempunyai rumah, tiada pasukan, tiada bendera, tiada lagu kebangsaan. Kami akan menawarkan mereka sebuah rumah di Kampung Olimpik bersama-sama dengan semua atlet sedunia.

Lagu Olimpik akan dimainkan sebagai satu kehormatan buat mereka dan bendera Olimpik akan membawa mereka ke dalam Stadium Olimpik.

Ini akan menjadi satu simbol harapan untuk semua pelarian di dunia kita, dan akan menjadikan warga dunia ini lebih menyedari tentang magnitud krisis ini.

Ia juga merupakan isyarat kepada masyarakat antarabangsa bahawa pelarian adalah manusia juga seperti mereka dan merupakan pengayaan kepada masyarakat.

Atlet-atlet pelarian ini akan menunjukkan kepada dunia bahawa walaupun mereka menghadapi tragedi yang tidak dapat dibayangkan, sesiapa sahaja boleh menyumbang kepada masyarakat melalui bakat, kemahiran dan kekuatan semangat manusia.”

Dicatatkan pada 2015, terdapat 65.3 juta orang dipaksa keluar dari rumah masing-masing. Dari jumlah itu, hampir 20 juta hidup sebagai pelarian di negara lain dan bakinya masih berlegar di tanah air sendiri dengan ancaman bahaya dan kelaparan.


Misi Pencarian Kapal Selam KRI Nanggala-402 Menemukan Kepada Sebuah Kawah Misteri

Sekitar 25 April lalu, seluruh Indonesia ‘berkabung’ setelah menerima khabar duka mengenai tenggelamnya kapal selam KRI Nanggal-402 di perairan Bali yang telah mengorbankan 53 orang anak kapalnya.

Ketika ini, usaha mencari serpihan bangkai kapal selam berkenaan masih lagi dijalankan dan ia dilaporkan telah tenggelam pada paras 850 meter dalam laut. Dalam pada usaha pencarian itu, satu penemuan kawah misteri dengan ukuran diameter 38 meter telah ditemui berhampiran lokasi tenggelamnya kapal selam KRI Nanggala-402.

Difahamkan, imej kawah tersebut berjaya dikesan menggunakan Kapal Tan Suo Er Hao milik Cina yang melakukan rondaan di dalam laut pada kedalaman lebih kurang 839 meter dalam usaha untuk mengangkat serpihan bangkai kapal selam yang belum ditemui ke daratan.

Berdasarkan data imbasan dasar laut yang dilakukan Kapal Tan Suo Er Hao, crater atau kawah misteri tersebut dilaporkan mempunyai ukuran lebar lebih kurang antara 35 hingga 38 meter dan kedalaman antara 10 hingga 15 meter.

“Ia ditemui tidak jauh dari lokasi kapal KRI Nanggala tenggelam dengan jarak lebar 2.5 meter dan panjang 3.7 meter. Namun, apa sebenarnya yang ada dalam kawah tersebut masih lagi kekal misteri.

“Serpihan pressuer hull milik bangkai KRI Nanggala-402 masih belum ditemui dan operasi menyelam tahap lima ini akan memfokuskan kawasan kawah menerusi kaedah pencarian imej sobnar.

“Pihak kami menjangkakan ia mungkin berada di dalam kawah misteri tersebut yang sukar untuk kita masuk kerana keadaan dalamnya yang berlumpur dan gelap,” kata Laksamana Muda Iwan Isnurwanto dalam satu sidang media khas pada Selasa yang lalu, lapor News Detik.

Kepingan kapal KRI Nanggala-402 ditemui dalam kedalaman 850 meter. Klik pada pautan di bawah untuk membacanya.

Kepingan Kapal Ditemui, KRI-Nanggala 402 Disahkan Tenggelam Pada Kedalaman 850 Meter

Hilang Lebih 72 Jam Di Lautan, Bekalan Oksigen KRI Nanggala-402 Dilaporkan Habis Hari Ini

Lagu ‘Sampai Jumpa’ Jadi Pesanan Terakhir Kru Kapal Selam KRI Nanggala 402


Misi Pencarian MH370 Bakal Diteruskan Semula Pada Tahun Ini

Tarikh 8 March 2014 sememangnya menjadi memori yang pahit buat seluruh rakyat Malaysia. Kehilangan 239 nyawa yang terbang bersama MH370 antara yang membuatkan peristiwa ini sentiasa diingati ramai.

Enam tahun berlalu, nampaknya masih belum terdapat sebarang khabar berita yang kukuh mengenai MH370 serta mangsanya.

Terbaharu, sebuah lagi pencarian bakal dijalankan pada tahun ini bagi meneruskan usaha misi pencarian MH370. Laporan daripada Sydney Morning Herald mengatakan pencarian ini dibuat dengan harapan dengan menemui serpihan baharu yang boleh digunakan sebagai bahan kajian.

Sebelum ini, pihak kerajaan telah mengatur sebuah pencarian di dasar laut di beberapa lokasi dalam usaha untuk mengesan bangkai pesawat. Selain itu, difahamkan sebuah perbincangan tertutup sedang dijalankan antara keluarga terdekat penumpang MH370 bersama kerajaan Malaysia.

Sama-sama kita doakan agar misi pencarian pada kali ini bakal memberi sinar harapan baru buat keluarga mangsa serta seluruh Rakyat Malaysia.

Sekitar bulan lalu, filem Into Thin Air bakal dihasilkan berinspirasikan daripada misteri kehilangan pesawat MH370.

Into Thin Air, Kisah Berdasarkan Misteri Kehilangan MH370 Sah Bakal Difilemkan

Serpihan Yang Dijumpai Di Pulau Pemba, Tanzania Sah Milik MH370


Robot Bakal Bersihkan Ruang Angkasa Menjelang 2025, Tetapi Bagaimana Sampah Boleh Sampai Ke Sana?

Sistem pengurusan sampah telah menjadi perkara penting yang memberi kesan kepada kesihatan dan kesejahteraan sejagat.

Tetapi tahukah anda bahawa sistem pengurusan sampah juga diperlukan di luar planet bumi? Ini kerana serpihan roket yang ditinggalkan di orbit setelah dekad lamanya boleh memberi kesan yang bahaya kepada kapal angkasa pada masa akan datang.

Disebabkan itu, pada 2025 nanti, sebuah Agensi Angkasa Eropah (ESA) akan mengadakan misi dengan menggunakan ClearSpace-1 bagi mengumpul semua sampah yang terdapat di ruang angkasa lepas.

ClearSpace-1 bakal menjadi kapal angkasa pertama yang mengembara ke ruang angkasa sambil mengumpul sampah-sampah yang telah dilakukan oleh manusia bermula dekad lalu.

ClearSpace-1 bakal menggunakan sistem permainan video Pac-Man di mana kapal ini akan bergerak ke hadapan dan menangkap segala benda yang ada di depannya. Sama seperti permainan video Pac-Man yang menggunakan fungsi yang sama.

ClearSpace bukanlah satu-satunya syarikat yang telah menjangkakan pasaran ini berkembang. Astroscale, sebuah syarikat Jepun, juga berada di landasan untuk membuat percubaan dengan melupuskan muatan sampah 20 kilogram tahun depan, menurut SpaceNews.

Syarikat-syarikat ini berharap dapat mengembangkan teknologi yang lebih canggih, seperti menangkap banyak serpihan di setiap perjalanan, dengan sokongan dari agensi-agensi lain.

Orbit kita sebenarnya telah menjadi ruang sampah sejak zaman penerokaan ruang angkasa dilakukan bermula pada tahun 1957 – satelit Sputnik 1 dari Soviet Union dilancarkan pada tahun tersebut.

Mengikut data yang diperoleh oleh ESA, lebih daripada 170 juta keping serpihan sampah dari kapal angkasa telah mengorbit Bumi. Selain itu, terdapat juga sampah dari satelit yang tidak lagi berfungsi.

Untuk pengetahuan anda, serpihan ini tidak hanya terapung tetapi mereka mampu untuk bergerak lebih cepat daripada peluru. Ini akan memberi kesan bahaya kepada kapal angkasa dan satelit yang terdapat di ruang angkasa.

Jika berlaku perlanggaran dengan serpihan sampah ini, ia akan memberi kesan kepada kehidupan seharian kita yang banyak bergantung kepada teknologi seperti ramalan cuaca, komunikasi dan GPS.

Berikut adalah cerita lain mengenai roket angkasa lepas yang pernah kami tulis. Klik pautan di bawah untuk membaca.

Elon Musk Dedah Rupa Sebenar Kapal Angkasa SpaceX

Rekaan Rumah Ini Umpama Kapal Angkasa Dari Filem ‘Star Wars’

Dari Mencuci Kaca Mikroskop, Kini Jadi Anak Malaysia Pertama Lancar Satelit Ke Angkasa


8 Mitos Dan Salah Faham Tentang Beli Rumah

Anak muda hari ini ramai yang mula memikirkan tentang masa depan dan mula menyimpan harta untuk bekalan.

Namun ada juga yang sebaliknya. Tapi tak mengapa. Berikut saya kongsikan 8 mitos dan salah faham agar anda tak tersilap langkah sewaktu membeli rumah.

Semakin lewat kita bermula semakin singkat tempoh bayaran kita. Sanggupkah bayar tinggi pada rumah yang sama.

Jika pinjaman kita bukan Flexi Home bayaran lebih tak banyak untung sebenarnya. Kalau ada ‘lock in period’ lebih ngeri, bayar cepat kena denda lagi.

Pertimbangkan kadar baru, adakalanya tahun pertama saja rendah tahun berikutnya tinggi. Ia tetap hutang baru yang kita kena bayar.

Tak semua hartanah itu menguntungkan, jika salah beli ruginya berpuluh tahun sedang menanti.

Deposit awal memang 10% tetapi duti setem, penilai, kos guaman, yuran permohonan perlukan duit awal.

Kita jadi lewat membeli kerana mencari rumah yang macam drama TV petang hari.

Itu semua ayat pemasaran, beli hartanah mesti ada modal. Duit kita mesti keluar dulu, dah lulus pembiayaan baru dapat kembali wang.

Jangan maksimumkan gaji kita untuk rumah pertama, kita mesti ada impian beli rumah lain bila anak bertambah dan tambah pelaburan

Mitos ini ada bahayanya, jika salah bertahun makan masa nak betulkan semula.

Mitos lelaki suka wanita seksi itu hanya dalam drama TV sahaja, jika nak jadikan isteri mereka suka yang litupnya hingga ke kaki.

Baca lagi: 5 Perkara Asas Sebelum Beli Rumah Yang Anda Perlu Tahu